Gehitu bankuak Kutxabankeko App-ari eta egiaztatu begiratu batean duzun finantza-egoera | Blog | Kutxabank\nGehitu bankuak Kutxabankeko ...\nEta txartelekin egin duzun gastua buruz kalkulurik egin behar izan gabe jakitea? Edo segurtasun osoz eta etxetik atera gabe egitea? Bada, ez ibili kontu horrekin bueltaka, Kutxabanken App-arekin modu erraz, eroso eta, batez ere, seguruan egin dezakezulako.\nDagoeneko ez da beharrezkoa beste bankuen aplikazioak beste nonbait bilatzen ibiltzea: mugikorraren mahaigainean (eskritorioan), edo berehalako mezularitza-zerbitzuaren, bideo-deiaren, posta elektronikoaren, sare sozialen edo hezkuntza arloko plataformaren aplikazioen artean… Kutxabankeko Banku Mugikorreko App-a soilik izan behar duzu eskura, horrela produktu guztiak ikusi ahal izateko, dituzun kontu guztien mugimenduak nahiz kreditu- eta zordunketa-txartelak egiaztatzeko eta, azken batean, zure gastuak kontrolatzeko, hilaren amaieran ezustekorik ez hartzeko. Eta hori guztia, segurtasun osoz, izan ere, App-an sartzen duzun informazioa Kutxabanken finantza-datuek enkriptatzeko eta segurtasuna emateko duten maila berarekin erabiltzen da.\nGure proposamena nahasgarria delakoan zaude? Bada, halako nahasterik ez dagoela egiaztatzera gonbidatu nahi zaitugu, botoi pare bat sakatzea bezain erraza delako. Hona hemen egin behar dituzun urratsak:\nKutxabanken App-an zaudenean, sartu menuko "beste bankuak" erlaitzean.\nAukeratu zein erakunde gehitu nahi duzun ikusiko dituzun aukeren barruan.\nOnartu baldintzak eta alta egin kontratuan.\nSartu erantsi nahi duzun erakundearen online-bankako gakoak.\nUne horretatik aurrera, zure kontuak ondo antolatuta ikusi ahal izango dituzu, App batetik bestera salto egin behar izan gabe; eroso-eroso, etxean eserita. Kutxabankeko App-ak finantza-erakunde nagusietara sartzeko aukera ematen dizu; horrela, saldoak eta kontuen zein txartelen mugimenduak ikusi ahal izango dituzu, kontratatuta dauzkazun gainerako produktuei buruzko informazioarekin batera.\nA! Eta oraindik zalantzatan bazabiltza, bankuak gehitzeko prozesua guztiz doakoa dela kontuan izan.\nGehiagorik behar duzu?\nOraindik ez baduzu Kutxabanken App-a telefono mugikorrean jaitsi, ez egon zain: jakin ezazu zeintzuk diren Banka Mugikorraren bidez, etxetik mugitu gabe, erabilgarritasun osoz eta edozein unetan, eragiketak segurtasunez egiteko modua eskainiko dizuten aukera guztiak. Kutxabankeko App-a Android-erako eta iOSerako eskuragarri dago.


Estitxu Arozena Albizuk jantziko deutso txapela irabazleari - bizkaie.biz\nBizkaie! 2021-11-22 07:40 Bertsolaritzea\nNafarroako Bertsolari Txapelketako finala zemendiaren 28an jokatuko da.\nEstitxu Arozena Albizu, 2019ko irudi batean, Saran, Euskal Herriko Eskolarteko Txapelketan. | Ikusi handiago | Argazki originala\nEstitxu Arozena Albizu (Mutriku, 1975) izango da 2021eko txapeldunari txapela jarteaz arduratuko dana. Modu horretan, urte luzez Nafarroako bertsolaritzearen alde egindako lan guztia eskertu nahi deutso Nafarroako Bertsozale Alkarteak, bai eta igaz, 1995ean irabazitako txapelaren 25.urteurrenean (emakume batek irabazitako lehenengoa), egitekoa zan eta pandemiak galarazotako omenaldia egin.\nMutrikun 1975ean jaioa, hiru hilebete besterik ez zituala mobidu zan familia Lesakara, aitaren (Manolo Arozena bertsolaria) lan kontuen ondorioz. Hango Tantirumairu Ikastolan ikasi eban Arozenak eta han bertsozaletu zan. Lesakako Bertso Eskolan hango lehen belaunaldiko kide izan zan Arozena. 16 urtegaz kantau eban lehenengoz plazan, 1991an, Beran, Korrikaren aldeko bazkari batean, Manolo Arozena aita, Bittor Elizagoien eta Xabier Silveiragaz batera. Hurrengo urtean, 1992an, lehen aldiz hartu eban parte txapelketan.\nOrdutik, 17 edizinotan hartu dau parte eta guztietan sartu da finalera. 1995ean, Nafarroako Bertsolari Txapelketea irabazita, lehen emakumea izan zan Bertsolari Txapelketa batean txapela eskuratzen. 1998an be irabazi eban txapela; txapeldunorde, bestalde, zazpi alditan izan da. 1993, 1997, 2001 eta 2005eko Bertsolari Txapelketa Nagusietan be parte hartu izan eban.\nItzela da Estitxu Arozenak bertsolaritzeari egin deutson ekarpena. Psikologia eta sexologia ikasketak izanagaitik, bertso irakasle ibili da. 1998an hasi zan zeregin horretan eta ordutik, ehundaka taldeetan ibili da, Nafarroan, Hezkuntza Arautuan zein Bertso Eskoletan. Bortzirietako Bertso Eskolako eragile nagusietako bat be bada eta hamarnaka bertso saio eta egitasmotako antolatzaile.\nIgaz bete ziran 25 urte 1995eko lehenengo txapelagaz jarritako mugarri horretatik baina pandemiak galarazo eban Nafarroako Bertsozale Alkarteak egitekoa eban omenalditxoa. Orain, txapela jarteko aukerea emanez, Nafarroako bertsolaritzearen alde egindako lan guztia eskertu nahi deutso elkarteak, bai eta, duda barik, aurrerantzean be egingo dauena.


Gizarte hobaria: saritu zure bezeroei partekatzen dutenean Martech Zone\nJende gehienak beherapenak eta eskaintzak eskaintzen ditu bezero berriak eskuratzeko. Hori nahiko tontoa da pentsatzen duzunean, zer moduz dagoeneko dirua gastatzen ari diren bezeroak saritzea? Izan ere, zer esan nahi dizute erosi dituztela sare sozialekin partekatzen duten bezeroak saritzeaz?\nUne honetan% 30eko bihurketa-tasa baino gehiago jarraitzen du, Gizarte hobaria plataforma bikaina da. Ahoz ahoko marketina erabiltzen ari zarenez gain, zure bezero onenak saritzeko pizgarria ere eskaintzen duzu itzultzeko deskontua eskainiz eta erosketa gehigarri bat egiteko! Hau da mundu guztietako onena!\nKontratatu zure bezeroak zure marka Facebook, Twitter, Google+, Pinterest eta LinkedIn artean partekatzeko, ekartzen dizuten trafikoaren arabera uneko erosketetan dirua irabazteko. Zure mezua berehala txertatzen da lagunen denbora-lerroetan, jarioetan eta arbeletan, ez inpaktu txikiko web iragarki gisa, baizik eta benetan ikusi eta irakurtzen diren joera-gai indartsu gisa.\nBegiratu ondoren, zure bezeroei aurrez zehaztutako ehunekoa berreskuratzeko aukera ematen zaie uneko erosketatik zure marketina sare sozial gogokoenean partekatzen dutenean. Berehala irabaz dezakete dirua itzultzeko soilik - eta gero gehiago irabazten dute lagunek zure bidalitako estekan klik egiten dutenean.\nGuztien artean, Gizarte hobaria arriskurik gabe dago. Softwarea instalatzeak ez du kargurik eta bezero berriak entregatzen dituztenean soilik ordaintzen dute. Gizarte hobarien kuota zure bezeroek eskatutako hobarien% 15 da. Horrek esan nahi du 10.00 $ -ko hobariak ematen badituzu, Gizarte-hobariaren zerbitzua 1.50 $ -koa izango dela. Horrek transakzio, tratamendu eta entrega kostu guztiak estaltzen ditu.\nTags: pizgarriakhobariamerkataritza sozialakupoi sozialae-merkataritza sozialagizarte hobariaaho hitza


Maila aditzondoak eta zenbatzaileak [Sareko Euskal Gramatika]\nIzen sintagma batean izenondoak maila aditzondoren bat edo maila adierazteko egituraren bat (konparazio perpaus bat, esaterako) baldin badarama, kontuan izan behar dira zenbait muga:\nIzen sintagma mugaturik joaten da, -a edo -ak (pluralean) duela:\noso neska alaia\nhain etxe txikia\nMirari bezain emakume liraina\nHorrelako izen sintagmek ez dituzte zenbatzaile numeralak eta bestelakoak onartzen. Gai honen inguruan, EGLU-Iek dio honelako egiturak ez direla zuzenak:\n? Oso neska polit bat etorri zitzaigun\n? neska oso polit asko ikusi genituen hondartzan\n? arazo oso garrantzitsu bat\nBeste hauek proposatzen ditu horien ordez:\nOso neska polita etorri zitzaigun\noso arazo garrantzitsua\narazo oso garrantzitsua\nHala ere, tradizioan nahiz egun, badira lehenengo moldeko adibideak ere:\nnere Jesus maitagarria; baita, bein edo berriz ezezik, zuk dakizun adinetan ere! - Eta zer dakit nik egungo egunean ere nola, ta zertan nabillen ni, edo nolakoak ote diran oraingo nere konfesioneak, oraingo nere komunioneak, eta gañerako nere gauzak! Bear bada leneko nere konfesione guzien konfesione oso jeneral bat eskatzen dutenak! Egin bear den guzia egin naiez nago ni gaur, ta leneko nere egin gaistoen damu arrigarriarekin. (Jesusen amore-nequeei, Mendiburu, S.)\nAu dabe asko, baldin bear dan legez ifinten badabe damu oso au; baña au bere ezta ain erraz egiten zelan batzuk uste daben: Jangoikoaren grazia, laguntza ta zia andiak bear dira akto kontriziñoko oso egiazko bat egiteko; eta, beragaitik, izango da on, sarri kontriziñozko egikaiak egitea, lenagotik atara oitu ta ekandutea. (Gueroco Güero, Añibarro)\nGizon oso jakitun bat zen hau; jakintzaren seinale zituen bere buru-gain karsoildua, bere begiberin lodiak eta besapean beti zekarzkien liburu jakintsu haundiak. (Narrazioak, Mirande)\nErmitatxo berritu zan, Ama Birjiña berri oso eder bat ekarri ere bai, eta Maiatzeko jai-artsaldetan an oi dijuaz neska gaztetxo guziak lore oiekiñ egintako sotak Ermitatxoko Ama Birjiña berri ederrari eskeintzera. (Euskalerritik zerura eta beste ipui batzuk, Urruzuno)\nOmen zuten biek begistatua erregina arrain oso pollit bat. (Portu txoko, Larzabal, P.)\nAzkenik ekarri zuten, itsaso araruntzko alderdi berrietan ebilli ziran baillena arantzailleak an jaten ikusi ta emen ere antolatzen asi ziran jan-gai oso gozotsu bat. (Yolanda, Lhande, P.)\nNahi izateko liteke izan zindezaken saindutasun oso eta perfet bat Komuniatzeko. (Andredena Mariaren imitazionea, Mihura)\nPertsona bati oso irudi bakun bat erakusten bazaio ere (zirkulua, hirukia, laukia), irudi hori argi gutxirekin eta oso denbora laburrean erakusten bazaio, pertsona ohartuko da zerbait ikusi duela, baina ez du jakingo zer ikusi duen. (Irudia, Jacques Aumont / Josu Zabaleta)\nHirugarren ondorioa: historia global baten aukera desagertzen eta diseinu oso ezberdin bat zirriborratzen hasten da, historia orokorra dei daitekeen horretxen zirriborroa, alegia. (Jakitearen arkeologia, Michel Foucault / Xabier Arregi)\nOraindik bizirik gaude.“Ez zen izan bere lagunari adorea emateko esaldi hutsa, sentitua baitzuen, besarkadarekin batera, min oso zehatz bat bere saihetsean, objektu fin eta gogor batena, eta sentsazio soil hark kolpetik berpiztu baitzion esperantza. (Soinujolearen semea, Atxaga)\nUrre koloreko esfera mugikor batzuk ageri zituen beheko partean, eta, elkar joaz, metal hots oso fin bat utzi zuten airean. (Gorde nazazu lurpean, Saizarbitoria, R.)\nAdibide horietan bat ageri da, baina ez dirudi zenbatzailea denik, artikulu zehaztugabea baizik.\nHalakoetan, baina, izenondoekin zenbatzaileak sartu behar ditugunean, normalean egokiago da izen sintagma zatitzea eta bi zatiak aposizio modura ematea:\nIkus hemen Euskaltzaindiaren Jagonet atalean aposizioei buruz jasotakoa.\nEuskara Institutua, EHU, "Maila aditzondoak eta zenbatzaileak", Sareko Euskal Gramatika (SEG), www.ehu.eus/seg


Kudeatu zure enpresako sare sozialak modu eraginkorrean - Euskaltel Blog\nZure mezua erabiltzaile askorengana helarazten dute sare sozialek gaur egun. Eta sareetako presentzia probetxugarria eta eraginkorra izan dadin, helburu eta estrategia argiak definitzea komeni da.\nLehenik eta behin, pentsatu behar da zer sare diren egokienak zuen enpresarako, eskaintzen duzuen produktuaren edo zerbitzuaren arabera, publikoaren arabera… eta kontuan izanda, halaber, zer baliabide dituzuen haiek artatzeko. Izan zaitezte errealista zenbat sare sozialetan izango zareten eta zenbat argitalpen eta zer maiztasunekin egingo dituzuen planteatzeko garaian. Arrakasta baduzue, zuen komunitatea hazi egingo da, eta gero eta interakzio gehiago izango dira; beraz, dedikazio handiagoa eta bezeroen arretako estrategia landuagoa beharko dituzue.\nGaur egun aukera ugari daude. Twitch, Reddit, TikTok eta bestelako sareek beren tartea dute, baina oraingoan sare ezagunenetan eta erabiltzaile gehien dituztenetan zentratuko gara.\nFacebook. Ospe handieneko sareetako bat da. Profila edo orria? Profilak lagunekin konektatzeko daude pentsatuta. Baina, enpresa bat baldin baduzue, hobe da orri bat sortzea (hori ere doakoa da) zure negozioaren berri emateko eta nahi adina jarraitzaile lortzeko. Gainera, bezero potentzialen inguruko informazio interesgarria (adibidez, adina eta kokapena) ematen duten txostenak eskaintzen dituzte orriek.\nInstagram. Sare bisualena da, primerako plataforma zure produktu edo zerbitzuak irudien bitartez ikusgai jartzeko. Instagrameko reelak —gehienez 60 segundo arteko bideoak— oso erakargarriak dira erabiltzaileentzat, eta asko partekatzen dituzte.\nTwitter. berehalakotasuna eta laburtasuna (280 karaktereko muga du) dira sare horren balio nagusiak. Toki ezin hobea da markek produktu berriak plazaratu ditzazuen eta munduan zer gertatzen den eta joera berrienak zein diren jakin dezazuen denbora errealean.\nYoutube. Milioika eduki igotzen dira egunero bideoak partekatzeko sortu zen webgune horretara. Enpresa batentzat, identitate eta ospe digitala eraikitzeko modu bat da kanal propioa izatea. Gainera, lagungarria izan daiteke zuen produktu eta zerbitzuen SEO posizionamendua hobetzeko, eta zuen negozioaren publizitatea egiteko ere erabil dezakezue, kanalean iragarkiak jarrita.\nLinkedin. Sare sozial hori eremu profesionalean eta enpresarialean zentratzen da. Zuen marka posizionatzeaz gainera, hornitzaileekiko eta bezero posibleekiko lotura zuzena ematen du, eta tresna bikaina da talentua eta profil profesional zehatzak aurkitzeko.\nEdozein sare hautatzen duzuela ere zuen marketin digitaleko estrategiarako, arreta berezia jarri alderdi hauetan:\nArgitaratzen duzuen edukia. Zehatza, laburra, originala, bisualki erakargarria edo bideo-formatukoa, erabiltzaileen gogokoena, gero eta arrakastatsuagoa.\nTonua. Sare sozial bakoitzaren erabilerara egokitu behar da. Arrunta eta lagunartekoa (Linkedinen formalagoa), zuzena baina egokia, irainik eta borroka dialektikorik gabea, halakoek zuen enpresaren linea korporatibotik urrunduko baitzaituztete ohartu ere egin gabe.\nInterakzioa. Bilatu erabiltzaileen parte-hartze aktiboa, eta egin ekintzetan parte hartzeko deialdi zuzenak. Lehiaketa, zozketa eta inkestak oso eraginkorrak dira bezeroen arreta erakartzeko eta bezero potentzialak bilatzeko.\nEsploratu aukera guztiak. Ez konformatu edukiak argitaratzearekin. Sare sozialak bezero-arretako zentro digital arinak, salmenta-plataformak eta publizitate-erakusleiho dinamikoak izatera irits daitezke, sare sozial askok iragarkiak sartzeko aukera eskaintzen baitute.\nSare sozialak funtsezko tresna dira hainbat gailu erabiliz une eta toki desberdinetan dauden pertsonen artean komunikatu eta erlazionatu ohi den gizarte digital honetan. Zuen enpresan estrategia egokia aplikatzen baduzue, ikusgaitasuna areagotu, gehiago saldu eta errentagarritasuna hobetuko duzue.


metafora - Literatura Terminoen Hiztegia\n(grek. metaphora , harantzago daraman hitza)\nBi osagairen artean dagoen antzekotasunean oinarriturik, errealitate bat beste baten izenarekin ordezkatzen duen prozedura literarioa da metafora. Tropoa da. Hori da Aristotelesen garaitik gaur arte metaforak izan duen definizio tradizionala: “Termino metaforikoaren eta errealaren arteko antzekotasunari esker gertatzen den lekualdaketa, ordezkapena zein konparazio eliptikoa”. Lauaxetak, adibidez, hona ko hau idatzi zuenean:\n“Andaparan ura dago\nzidar-litsa makal artez.”\nZilarrezko marraz aipatu du ura, pentsatzen delako badagoela zerbait antzeko zilarraren eta uraren artean: kolore argi dirdaitsua.\nAristotelesek eta Kintilianok metafora analogian edo antzekotasunean oinarritu rik agertzen den konparazio inplizitu gisa definitu zuten, izan ere, ura eta zilar marra, zilar litsa, zerbaitetan berdinak dira, eta zerbaitetan ezberdinak. Konpa razioetan beti dago “adierazpide erreala” (ura) eta “adierazpide ebokatua”, oro har, “irudi” deitzen dena (zilarra).\nLauaxetaren beste bertso batean hauxe agertzen da:\n“Itxaso orren narru nabarra pantera batena irudi.”\nAdierazpide erreala itsasoaren azala (narrua) da, eta irudia panteraren azala, poetak bien arteko elkartzea egin du loturaz konparaketaren zeinua, “irudi” hitza, erabiliz. Metaforan, konparaketaren lotura egiten duen hitza desagertu ohi da. Metaforan, beraz, adierazpide errealaren eta irudiaren arteko antzekotasunak ziur\ntatu du lotura, uraren eta zilarraren arteko loturak edo itsasoaren azalaren eta pan teraren azalaren arteko berdintasunak.\nErretorika klasikoaren joera horrek eragin handia izan du XX. mendera arte. R. Jakobsonen ikerketak frogatu duenez, metafora literatur espresiobidea izan aurre tik, linguistikari dagokion fenomenoa da; konparazio fenomenoa izan aurretik, antzekotasunaren bidez errealitateak izendatzeko sortzen den ezagutza-bide eta izendatze prozesua da, eta, horren arabera, metafora hitzak adierazten duen erre alitate biren arteko antzekotasunean oinarrituriko lekualdaketa, ordezkatze proze sua da. Zenbait kasutan, ordezkatzea hitzen arteko elkarketaz gertatzen da eta beste batzuetan ordeztuz soilik. Lehen kasuan, “metafora soila edo arrunta” ager tuko da, idazleak hitz biak, bata bestearen ondoren ematen dituenean, Lauaxetaren bertso honetan bezala: “Gastaro, eder dan lorea”, non hitz erreala “gaztaroa” eta irudia, “lorea”, batera agertzen diren. “Metafora purua” da irudiak hitz erreala era bat ordezkatzen denean. Lauaxetak “Egaz dabil arranua” esaten duenean, agertu du irudia: “arranoa”, baina isildu egin du termino erreala: maiteen pozak gora egi ten du arranoa balitz bezala.\nMetaforaren zenbait klasifikazio egin dira, irizpide morfosintaktiko eta semanti koetan oinarrituz.\nMorfosintaxiari begiratuta, honelako metaforak izendatu dira:\nIzenen metafora. Metafora izen batean errotu da, baina izena hainbat modu tan ager liteke:\nAposizioaren bidez: “ Gastaro, eder dan lorea”.\nOrdezkatuz: (Egal urdiñak: zerua) “Egal urdiñak dardarka airian ”.\nMetaketa: “Moskorra, / gabaren azken altxorra; / bixitzak / ostuten daustaz jorralak”.\nSintagma preposizionala: “Zenbat ispillu zidarretan”.\nIzenondo metafora: “bitxidor hori dago argitsu”.\nAditzean oinarrituriko metafora: “Lurrera jausten dira itzalak”.\nSemantikaren aldetik metaforak era honetan banatu dituzte:\nAntropomorfikoa, landareei zein gauzei gizakien ezaugarriak gehitzen bazaizkie: “Ixil zagoze zugatzok!”. “Makalak egon-ezin ”.\nZoomorfikoa, alderantziz gertatzen denean, animalien eta gauzen ezauga rriak eskaintzen zaizkie gizakiei. Lexikoaren aldetik arruntak dira eguneroko hizkeran agertzen diren metaforak, eta horiei “metafora lexikalizatuak” esa-ten zaie. Esate baterako, esaera arrunta da hegaztiak alaitasuna eta arinta suna metaforizatzen dutela, “txoriak baino alaiago ibili”. Era berean, literatu ran sarri aurki daitezke horren adibideak: “Ai, txoria banintz gainik gain nenbilke ” ( Lizardi, “Mendi-gaina” )\nHistoriaren aldetik, aldaketa handiak gertatu dira metaforaren prozesuan. Metafora tradizionalek era logiko eta ulerterraz batez egin ohi zuten irudiaren eta errealitatearen arteko jauzia. Poesia modernoan ez da hori gertatzen, eta metafora askoz ere irrazionalago bihurtu da. “Hiri honetako jantzia udazken honetan lanbroa da” esaten duenean B. Atxagak lanbroak sortzen duen nostalgia mina izan beharko luke kontuan irakurleak eta ez, soilik, jantziaren eta lanbroaren arteko antzekotasuna.\nAbangoardien eraginez, poesia modernoan gertatu den metaforaren erabilera eta ulertzeko erak kontuan izanik, metafora ulertzeko eta definitzeko hainbat modu aurreratu dira. Pragmatikan, metafora idazle eta irakurleen artean sortzen den “elkarrekiko kognizio-ingurunea” da, “hiztunaren asmoan eta honen isla den esal diaren esanahian” dagoena. Bestalde, Konstantzako Eskolak sorturiko Harreraren Teoriak proposatzen duenez, abangoardiaren ondoren sortzen den metafora hiztu nak bidali duen “hutsune marka” izango da, eta irakurleak bere bizi esperientziara jo eta “hutsune marka” hori bete beharko luke.\nPsikoanalisian, S. Freudek metafora alde psikologikotik aztertu zuen, eta alda kuntza prozesuan bide bat aurkitu ametsen munduan murgildu eta norbanakoa aztertzeko. Freuden ustez, ametsetan eta metaforetan aldaketa, ordezkatze eta lekualdaketa prozesuak gertatu ohi dira, eta ordezkatze horren bidez, irudiaren bidez, norbanakoak estali egin ohi du errealitatea. J. Lacanek ere bide beretik jarraitu du, eta ametsen “kondentsazio prozesua”ren fenomenoa aztertu du meta fora bat legez, hots, norbanakoaren desioak arbuiatzen duen mezua komunikatzen omen duen metafora legez. Psikoanalisiak eragin nabaria izan du surrealismoak egin duen metaforaren erabileran, izan ere, metaforan elkartzen diren osagaien arteko harremana antzekotasun logiko eta formalen legepetik askatu du, eta, ametsetan bezala, inkoherenteak diruditen parekotasunak ezartzen dira.


Bostak euskaldun • ZUZEU\nBostak euskaldun –\nOsasunaren igoerarekin -zorionak gorritxoei!-, bost izango dira datorren urtean Espainiako gizonezkoen futboleko lehen mailan lehiatuko diren euskal taldeak; hogeitik bost: Athletic, Reala, Alaves, Eibar eta Osasuna.\nGainera, Alavesek datorren urtean entrenatzaile Asier Garitano izango duela iragarri berri da eta, beraz, bostak dute Euskal Herriko entrenatzailea. Gure pozerako, bostak dira euskaldunak, hitzaren benetako zentzuan; hau da, euskaraz mintzo direnak!\nEta hasi da igartzen. Atzo bertan, Osasunaren igoera festan, bertsotan egiten ausartu zen Arrasate entrenatzailea, sarrera honen azpikaldean ikus-entzun dezakezunez (euskaraz egin zuen Brandon Thomas mallorkar jokalariak ere, AEKn ikasten ari baita).\nEta emakumeen kasuan zer? Bi talde ditugu lehen mailan, Reala eta Athletic, lehenak Gonzalo Arconada eta bigarrenak Joseba Agirre entrenatzaile duela, gizonezkoak biak. Ez dakigu euskaldunak ote diren.\nREALA: Imanol Alguacil (Orio, 971)\nEIBAR: Jose Luis Mendilibar (Zaldibar, 1961)\nATHLETIC: Gaizka Garitano (Derio, 1975)\nOSASUNA: Jagoba Arrasate (Berriatua, 1978)\nALAVES: Asier Garitano (Bergara, 1969)\nJagoba Arrasate, entrenador récord y bertsolari de pro. #OsasunaAscenso #radiomarcanav pic.twitter.com/WZxRYYEVho\n— Radio Marca Navarra (@radiomarcanav) 2019(e)ko maiatzaren 21(a)\nBostak euskaldun Bostak euskaldun\nAlaves, Athletic, eibar, entrenatzaileak, euskaraz, futbola, osasuna, Reala


Wilderrek egingo lukeen bezala: 'Bridesmaids' (2011) - Berdintasun komikoa\nBaldarrak, astakirtenak, lotsagabeak izateko berdintasuna. Umore eskatologikorako, sexuaz hitz egiteko, erresaka sufritzeko berdintasuna. Gizon eta emakumeak Hollywoodek pentsatzen duen baino aspektu gehiagotan berdinak gara, eta azkenean, hau islatzen duen pelikula batekin topo egin dugu: "Bridesmaids".\nAnnie (Kristen Wiig) hogeita hamar urte inguruko emakume ezkongabea da. Lillianek, honen lagun mina, bere ohorezko dama izateko eskatzen dioenean pozik onartzen du, baina aldi berean Annie bere orainaren inguruan errefexionatzen hasten da. Annie bere bakardadeaz ohartzen da, eta gainera, zerbait edota norbaitekin konprometitzeko duen gaitasun ezaz ere.\nAnnie ez dago prest gainontzeko ohorezko damen aurrean bizitzan porrot egin duen emakume gisa aurkezteko. Hori dela eta, helburu bat zehazten du, Lillianen ohorezko damarik hoberena izan behar du. Helburu hau lortzeko bidean egindako ekintzek aldiz, ondorio latzak izango dituzte.\nMaitasun eta adiskidetasuna dira pelikula honen gai nagusiak. Nire ustez, bada eszena bat adiskidetasunaren metafora gisa planteatuta dagoena, hutsala dirudien arren: Anniek magdalena bakar bat sukaldatzen duen eszena. Magdalena hori ez da magdalena arrunta, landutakoa da, pazientziaz eta denborarekin "eraikitakoa" eta une bakar batean hondatutakoa. Berdin gertatzen da Annie eta Lillianen adiskidetasunarekin. Annie "Peter Panen sindromearen" menpe bizitzen den emakumea da, ez du pertsona heldua izan nahi, ez die arazoei aurre egin nahi. Batzuetan ume bat bailitzan jokatzen du ere. Anniek bere arazoez jabetu eta jokaera aldatu beharko du.\n"Bridesmaids" pelikulak gidoi on bat du (Oscar sarietarako izendapen bat lortu duena) eta protagonista talde koral oso on bat. Kristen Wiig, Maya Rudolph eta Melissa McCarthy dira nire ustez komedia honen zutabe nagusiak. Paul Feig-ek zuzendu du pelikula hau eta "Apatow Productions"-en zigilu nabaria du.\nJudd Apatow-k ekoizten eta zenbaitetan zuzentzen dituen komediek zenbait elementu komun dituzte: oinarrian happy end bat duten estruktura arrunteko komediak dira. Hauetan komiko onak ikusten ditugu, gehienak Apatow-ren lagun onak eta gidoilariak ere; elkarrizketa eraginkorrak, gag bikainak, landutako gidoiak eta pertsonai sekundario onak dira honen "estiloaren" adierazle nagusiak. "Bridesmaids"-en elementu hauek presente daude.\nHorretaz aparte "Apatow Productions"-en pelikuletan giro familiarra, lagunartekoa, antzeman dezakegu. Pertsonaiek kimika berezi bat dute. Familia honen kide ditugu Greg Mottolla, Paul Feig eta Apatow bera zuzendaritzan; gidoigintza-aktore lanetan Seth Rogen, Kristen Wiig edota Jason Segel; aktoreen alorrean Steve Carell, Paul Rudd, Jane Lynch, Jonah Hill, Martin Starr, Bill Hader edota Michael Cera. Azkenik, pelikuei dagokienez, "The 40 year-old virgin", "Knocked up", "Adventureland", "Forgettin Sarah Marshall" edota "Superbad" bezalako pelikulak aurkitzen ditugu.\nIzenburu eta izen guzti hauek gaur egungo amerikar komediaren adierazle nagusiak dira. "Apatow Productions" estiloa hobeto ulertzeko gomendapen bat: "Freaks & Geeks" telesail bikaina.\n"Bridesmaids" euskarazko azpitituluekin ikusteko aukera duzue ere: http://bit.ly/AwAFP6\nEgilea naiara_glez en 11:10\nEtiketak Bridesmaids, Judd Apatow, Kristen Wiig, Maya Rudolph, Melissa McCarthy, Paul Feig


ASPIC / Agencia de Comunicación y Relaciones Públicas Posten Errege bidetik hiru ibilaldi - ASPIC / Agencia de Comunicación y Relaciones Públicas\nSanta Maria Katedrala Fundazioak lurraldetik zehar bere ohiko ibilaldiak antolatu ditu beste behin ere. Oraingo honetan, Posten Errege Bidetik igaroko da ibilaldia, XV eta XVII. mendeetan zehar maizen erabilienetako ibilbidea izan zena eta, gaur egun, ahaztuenetariko bat. Ibilaldiak ekainaren 13, 20 eta 27an egingo dira eta, dagoeneko, plazak erreserbatzeko epea irekita dago.\nPosten Errege bidea Arabako lurralde historikoa zeharkatzen zuen bidea zen, XV, XVI eta XVII. mendeetan zehar Frantziara bidalitako posta guztia igarotzen zen bidea, alegia. Garai hartan maizen erabiltzen zen ibilbideetako bat zen baina, gaur egun, bitxia bada ere, ahaztuenetariko bat da. Ibilbide zahar hau Donejakue bidearen bigarren aukera bat da San Adriandik Gasteizera hurbildu nahi duten lagunentzat eta urteetan zehar hainbat gorabeheren lekuko izan diren elementuak ezagutzeko aukera ematen dio ibiltariari.\nEkainaren 13, 20 eta 27an antolatutako ibilbide hauetan ibiltariak historia birsortzeko aukera izango du, eta baita naturak eskaintzen dituen leku paregabeekin gozatzeko eta bidean zehar ezinbestekoak diren gure ondarearen beste leku batzuk ezagutzeko aukera ere. Ibilbide bakoitza 12 eta 13 kilometro artekoa izango da. Bederatzi urte baino gehiago dutenei eta oinez ibiltzera ohituta daudenei zuzendutako ibilaldiak dira eta, gehienez, 55 pertsonentzako lekua dago. Ibiltari guztiek izango dute istripu-asegurua eta, taldearekin batera, Gurutze Gorriko langileak, Arabako Donejakue Bideko Lagunen Elkarteko jendea eta Santa Maria Katedrala Fundazioko langileak ere izango dira. Azken hauek, bidean zehar ibilbideak eskaintzen dituen leku interesgarrien azalpenak ematen joango dira. Goizeko 08:00etan irten eta Vitoria-Gasteizera 14:00ak aldera itzultzea aurreikusten da. Ibilaldi bakoitzaren prezioa 6 €-koa da Katedralaren Fundatzaileen Elkarteko bazkideentzako eta 9 €-koa bazkide ez direnentzako.\nLehenengo etapa Galarretatik abiatuko da ekainaren 13an. Galarreta Bideko herri bat da eta historiak dio 1556an eraikia izan zen ospitale bat izan zutela bertan. Ospitalean, Posta eramateko posten mantenuaren alokairuaz arduratzen ziren. Bertan, XIII. mendeko jatorrizko eliza erromanikoaren abside formako leihatea eta aurrealdearen arkuak ikusteko aukera izango dute ibiltariek. Posten Etxetik (XVI. mendekoa) igaro ondoren ibilbideak Luzuriagara joko du. Beheko auzoan, Posten Etxea eta Jasokundearen eliza (XIII. mendekoa) aurkituko ditugu eta, azkenik, Herediara abiatuko gara.\nBigarren jardunaldian (ekainak 20) partaideak Herediatik abiatuko dira eta, bertan, euren harrizko etxeek transmititzen duten aberastasuna eta San Kristobal parrokiaren gotorlekua ikusi ahal izango dituzte. Zadorrara doan bidetik jarraituko dugu Audikanara iritsi arte eta, bertan, San Juango eliza-gotorlekuaren iragan gotiko-erromanikoaren xehetasunak preziatzeko aukera izango dugu. Maranchonatik igaro eta Mendijur eta Arbulura iritsiko gara, garai hartako ibilbideetan aipatzen zen hurrengo herria.\nHirugarren jardunaldia, azkena, Arbulutik hasi eta Aniarantz abiatuko da, non, ermita eta erromatar aztarnategia besterik ez diren gelditzen. Bertatik, talde osoa Ilarrazara zuzenduko da Arkautetik eta Elorriagatik igarotzen zen bidea jarraituz. Azkenik, Vitoria-Gasteizera iritsi eta Santa Maria Katedralean emango zaio amaiera ibilbideari.\nGogoratzen dizuegu irteera hauek Arabako Donejakue Bideko Lagunen Elkartearen hogeita bosgarren urteurrena dela eta ospatuko direla.\nInformazio gehiago eta erreserbak: 945 255 135.


Presoei gradu aldaketak ukatzen zaizkiela kritikatu du Etxeratek\nUrtzi Errazkinek gogora ekarri duenez, Foro Sozial Iraunkorrak aurkeztutako txostenak erakusten du uztailaz geroztik 47 eskaera bota dituztela atzera, eta bi baino ez dituztela onartu.\nEtxeraten prentsaurrekoa. Argazkia: EiTB\nPresoei gradu aldaketa ukatzeko erabiltzen diren argudioak salatu ditu Foro Sozialak\nEspetxe Zaintzako Epaitegi Zentralak, lehenengo gradutik bigarrenera aldatzeko, presoek egindako eskariak errefusatzen dituela salatu zuen atzo Foro Sozial Iraunkorrak, eta Etxerat elkarteak salaketa horrekin bat egin du gaur emandako prentsaurrekoan.\nUrtzi Errazkin Etxerateko bozeramaileak gogora ekarri duenez, Foro Sozial Iraunkorrak aurkeztutako txostenak erakusten du uztailaz geroztik 47 eskaera bota dituztela atzera, eta bi baino ez dituztela onartu.\nBestalde, irailak 27 bitartean, beste 70 auto zeuden ebazteko zain.\nEtxeratek azpimarratu duenez, presoen senideak "espetxeetatik ateratzeko bide legala egiteko prest daude", baina "erakunde judizialek hori saihesten" dutela gaineratu du.\nOnintza Ostolaza abokatuaren esanetan, espetxeetako lehen gradua "ohiz kanpoko, aldi baterako edo egokitzen ez diren edo oso arriskutsuak diren presoentzako kalifikazio bat da". "Zirkunstantzia horiek ez badira ematen, lehen graduaren ezarpena Zuzenbidearen aurkakoa da", gaineratu du.


Kattalin Minerrek irabazi du Tene Mujika Saria — Debako udala\nKattalin Miner hernaniarrak irabazi du XII. Tene Mujika Beka, duela hamar urte bere burua hil zuen gazte transexual baten historia eta kasuak izandako ondorioak aztertzeko egitasmo batekin. Euskal Herriko historia hurbilaz idazteko ez fikziozko proiektuak saritzen ditu Debako Udalak eta Elkar argitaletxeak elkarlanean antolatu ohi duten beka honek.\nAurten aurkeztutako proiektuen artean, Kattalin Minerrena eman du irabazletzat Idurre Eskisabelek, Imanol Muruak eta Aitor Zuberogoitiak osatutako epaimahaiak, eta orain urtebeteko epea izango du kazetari hernaniarrak lana osatzeko, gero liburu gisa argitara dadin.\n2007an, bere buruaz beste egin zuen Amaia-Aimar Elosegi hernaniar transexualak eta, hamar urteren buruan, haren lagun Minerrek zenbait galdera egin nahi ditu: nor zen Amaia-Aimar? Zer utzi nahi izan zuen ondorengoentzat? Nola oroitzen da, oroitzen bada, gertakari hura? Nola aldatu da, aldatu bada, transexualekiko ikuspegia hamar urte hauetan? Zein leku eman diogu gure memoria intimo eta kolektiboan gertakari hari? Memoriaz, suizidioaz eta transexualitateaz gogoeta egin nahi du kazetari hernaniarrak, besteak beste, bere oroitzapena eta hainbat jenderen lekukotasuna baliatuz.\nKattalin Miner Hernanin sortu zen, 1988an. Kazetaritzan lizentziatua da, eta masterrak ditu literatura konparatuan eta berdintasun alorrean. Mugimendu feministako militantea da, eta eleberri bat kaleratu zuen 2017an: ‘Nola heldu naiz ni honaino’ (Igartza Saria irabazitakoa).


Euskal zinema gehiago ikusgai Cannesko 71. zinema-jaialdian\n2018 Maiatza 08\nMarché du Film azoka 2018ko maiatzaren 8tik 17ra bitartean egingo da eta, lehen aldiz, ICEXek jarriko duen standean euskal enpresa asko egongo dira Rivera #A5n, Zineuskadiren, Etxepare Institutuaren eta Eiken Clusterraren arteko lankidetzari esker.\nEremu honetan, Cinema from Spain izeneko gunean, 43 proiektu zinematografiko jasotzen dituen katalogoa banatuko dute; horietatik 18 garatzen ari dira, 13 ekoizpen-prozesuko faseren batean daude, eta 12 jada amaituta daude edo/eta 2017an estreinatu ziren. Guztira, 28 enpresen lanak jasotzen dira argitalpenean:Adabaki Ekoizpenak, Amania Films, Area Audiovisual, Arena Comunicación, Arquetipo Comunicación, Atera Films, Baleuko, Basque Films, Barton Films, Blogmedia, Demeter Films, Dibulitoon Studio, Doxa Producciones, Einarte Produkzioak, Euskadi Movie AIE, Fragil Cinema, Izar Films, Kanaki Films, Komiki Films, Kubelik Films, Lamia Producciones, Laniakea, Pimpi&Nella Films, Sr&Sra Producciones, Talka Films, Taui Media, Txintxua Films eta Zazpi t’erdi.Enpresa horietatik bederatzi egongo dira Marché du Film azokan.Lan horien guztien artean 19 dokumental eta 24 fikzio-film luze daude.\nProiektu nabarmenen artean “Another Day of Life” filma dago, Donostiako Kanaki Films (Amaia Remirez) ekoizpen-etxearena. Filme honek bere mundu mailako estreinaldia Canneseko zinema jaialdiko Sail Ofizialeko Lehiaz Kanpoko atalean egingo du. Komikien estetika duen animazioa eta egiazko irudiak nahasten dituen film luzea da; horren bidez, gerrako kazetari eta idazlea den Ryszard Kapuscinskik Angolan bizitako esperientziak erakusten ditu. Filma izen bereko liburu batean oinarritzen da eta honako ekoizle hauen lankidetzatik sortu da: Kanaki Films(Espainia), Platige Image(Polonia), Walking the Dog(Belgika), Animation Fabrik eta Wuste Film(Alemania) eta Puppetworks(Hungaria)\nHalaber, Txintxua Films ekoizpen-etxeak BS2B0 (Best Seller to Box Office) literatura aholkularitzak antolatutako ekitaldi batean hartuko du parte, Kirmen Uriberen “Elkarrekin esnatzeko ordua” eleberriaren egokitzapena den “Karmele” proiektuarekin.Asier Altuna eta Marian Fernandez bertan izango dira, nazioarteko beste produktore batzuen aurrean haien proiektua defendatzeko (pitching).\nBestetik, Arantxa Echevarria zuzendari bilbotarrak “Carmen y Lola” bere lehenengo film laburra aurkeztuko du Frantziako zinemaldiko Zuzendarien Hamabostaldian. Filmak bi neska ijitok beren maitasun-harremana diskriminazio sozialei aurre eginez nola aurrera ateratzen duten kontatzen du.


Datorren larunbaterako, otsailak 27, Herri Eskolak prestatu ditu Ikasle Abertzaleakek hainbat eskualdetan. Zergatik infantilizatzen gaituzte? izenburu duen auzia jorratuko dute guztietan, leku bakoitzean prestatu dituzten bestelako lanketez zein eskaintza kulturalaz gain.\nAurten ikasturte osoan zehar egingo dituzte Herri Eskolak IAko kideek, "formakuntza politikoa" lantzeko bidean, "IAren jardunaz hausnartzeko eta militanteen arteko harremanak sendotzeko espazioak sortzeko" asmoz, antolakundeak GEDAR LANGILE KAZETAri azaldu dionez. Oraingoan, IKAS plataformaren kanpainarekin lotuz, "ikasleen infantilizazioa eta horrek betetzen dituen funtzioak" izanen dituzte hizpide.\nLakuntza: 11:00etan Kultur Etxean.\nLizarra: 17:30ean Maria Vicuña Gazteriaren Etxean.\nIruñea: 10:00etan Auzotegin (Txantrea).\nDonostia: 10:30ean Letaman gaztetxean.\nHernani: 11:00etan Kontrakantxa gaztetxean.\nBergara: 11:30ean Zubitxako Eskolan.\nZarautz: 10:30ean Putzuzulo gaztetxean.\nAzkoitia: 11:00etan Matadeixen.\nLegazpi: 11:00etan Legazpiko Gaztetxean.\nZaldibia: 11:00etan herriko plazan.\nOndarroa: 12:00etan gaztetxean.\nAtxondo: 11:00etan Atxondoko Gaztetxean.\nGernika: 10:00etan Astran.


Iheslarien adina jakiteko eredua salatu du Bizik, itxialdi batekin | Iheslarien adina jakiteko eredua salatu du Bizik, itxialdi batekin – iparraldekohitza\nAsteazken honetan auzia du ginear gazte batek: adingabea dela dio, eta salatu egin du departamenduak. Elkarte ebaluatzailea okupatu du Bizik\nM.K. ginearraren kasuak agerian utzi ditu iheslari adingabeen adina zehazteko azterketen itzalguneak. Bizi mugimenduko kideek arduradunei zuzenki adierazi zizkieten astelehenean itzalgune horiek, Isard Cos elkarte ebaluatzailearen bulegoak okupatuz. Mugimenduak ohartarazi du jokoan dagoela egiturak egiten dituen azterketen «sinesgarritasuna», eta elkarteak aitortu du «akatsa» egin duela M.K.-ren ebaluazioa eginda, ez baitu horretarako «ahalmenik»\nKontua da M.K. asteazkenean pasatuko dela Paueko dei auzitegitik. Haren adina berriz aztertuko dute. Mutikoak hasieratik erran du adingabea dela, baina administrazioak ez du onartu, eta salaketa jarri dio. Mila euroko zigorra eskatu du, adingabea zela deklaratu eta hasieran administrazioak babestu baitzuen. Azterketa egin gabe oraino, Hendaiako PAF Aire eta Mugetako Poliziak heldutzat hartu zuen, hala deklaratu zuelakoan Cadizen (Espainia).


Urte berrian erakutsi nahi duen aurpegiaren alde bat bistarazi zuen Bidasoa Irunek - Oñati - Goiena.eus\nXabier Urzelai 2014-01-18 11:01\nEskubaloi zaleak Danimarkan jokatzen dabiltzan Europako Txapelketara begira dauden bitartean, egubakoitz ilunkeran zale oñatiarrek ez zuten primerako eskubaloiaz gozatzeko proposamena baztertu. Zubikoako harmailetan jende asko zegoela jokatu zuten urteroko hitzordua; hala, lagunarteko partidua izanda ere bai Bidasoa Irunek eta baita Helveitia Anaitasunak ere garaipen batekin hasi nahi zuten 2014a. Eta kantxan ikusitakoak ez zuen Asobal ligako sailkapenak erakusten duena isladatu, Bidasoak hiru goleko aldeaz partidua irabazi zuelako (32-29).\nHain zuzen, Bidasoako ordezkari Jon Azkuek GOIENARI adierazitakoaren arabera, ligako bigarren itzulian beste talde bat ikusiko dugu: "Azkenak gara sailkapenean, baina egoera honi buelta emateko gauza garela sinistuta gaude. Lehenengo itzulian gauza asko ez ditugu ondo egin, baina zorteak ere ez digu lagundu, ditugunak baino puntu gehiago merezi izan ditugulako".\nHala, Zilarrezko Ohorezko Mailarako egindako taldeak azken orduan Asobalen jokatzeko aukera aprobetxatu zuten, eta ligako lehen itzulian igarri egin da hori. Baina, Fernando Boleak zuzentzen duen taldeko kideak sinistuta daude baietz, 2014ean Bidasoaren aurpegi onena ikusi behar dugula. Hasi dira horretan, urteko lehenengo lagunartekoa irabazita.\nAsteleheneko GOIENA paperak jasoko du kronika osoa, eta baita Fernando Boleasi elkarrizketa ere.


40 urteko esperientzian, proiektu eta obra anitzetan egin dugu lan.\nGure proiektu onenen hautaketa egiten gabiltza zuri erakusteko.\nKids&Us (ingeles akademia) Ollaretxe kalean (Getxo)\nEtzebizitzaren barneko gela guztien birantolakuntza, baita barne diseinua ere.\nErabateko berriztatzea aerotermia berotze sistemarekin\nErabateko berriztatze honetan, egindako lan guztien artean nabarmentzekoa da aerotermia berotze sistemaren instalazioa.\nBeirazko sukalde atea\n"Beirazko ate eder honen bitartez sukaldeari handitasuna emateko ideia gustatu zitzaigun"\nHozkailu amerikarra eta ardotegiaren detailea\n"Sukalde honetan, jarritako etxetresna elektriko gai osoa nabarmentzen dugu"\nSukalde baten berrikuntza lana Getxon\nBerrikuntzaren aurretik nire sukaldea deserosoa zen, eta ez zen batere praktikoa. Aste gutxien batzuen ondoren, sukaldea erabat aldatuko dago eta orain oso leku erosoa da nire familiarentzat. Benetan pozik nago.


G puntua berbagai Beñat Gaztelumendi eta Uxue Alberdigaz - bizkaie.biz\nG puntua berbagai Beñat Gaztelumendi eta Uxue Alberdigaz\nGorka Intxaurbe Etxebarria\t2007-11-15 14:54 Bertsolaritzea\nUxue Alberdi eta Beñat Gaztelumendigaz ibili gara berbetan. Biak be, zeresan handia dabe Gipuzkoako Bertsolari Txapelketan. Saio ederrak egin ditue eta euren kanturako segurtasunak dinosku ez dala kasualidadea izan.\nGpuntua Eskoriatzako polikiroldegiraino mobiduko da zapatu honetan, zemendiaren 17an. Bertan, Gipuzkoako Bertsolari Txapelketako lehenengo finalerdian kantari jardungo daben sei bertsolariak honakoak dira: Jexux Mari Irazu, Uxue Alberdi, Jon Martin, Ainhoa Agirreazadegi, Unai Agirre eta Beñat Gaztelumendi.\nGu Uxue Alberdi eta Beñat Gaztelumendigaz ibili gara berbetan. Biak be, zeresan handia dabe txapelketa honetan. Saio ederrak egin ditue eta euren kanturako segurtasunak dinosku ez dala kasualidadea izan. Bizkaie!-k onena opa deutse.\n1. Zelan ikusi dozue zeuon burua txapelketan?\nBeñat Gaztelumendi: Txapelketa honetan saio bi egin dodaz, eta bietatik oso sentsazino desbardinekaz atara naz. Lehenengo saioa Orion egin neban, eta han ez neban askorik gozau, bertso zuzenak kantau arren ez neban ezer orijinala edo polita egiterik izan. Baina final-laurenetan saio potentea egokitu jatan Tolosan, eta sekulako ilusinoa neukan hor kantetako. Saioaren hasieran urduri samar ibili nintzan baina pixkanaka giroan sartzea lortu eta azkenerako dezente gozau neban; batez be ikusi nebalako hainbeste jenteren aurrean eta holako saio batean saio polit bat egiteko gai nintzala. Beraz, azkenerako oso gustura ari naz geratzen txapelketeagaz.\nUxue Alberdi: Nahiko ondo. Lehenengo txapelketea dodala kontuan hartuta nerbioek ez deustie pasada txarregirik emon. Gustora nago orain arte saioetan niretik zeozer itxi dodalako. Ez dot ariketa guztietan asmau, eta akatsak egin dodaz, baina ariketa bat edo bestetan nahi nebana egitea lortu dot, eta horregaz pozik. Ganera, txapelketearen inguruko guztia da politena: entrenetako lagunakaz batzea, lagunen saioak jarraitzea, alkarregaz ospatzea eta alkar kontsoletea...\n2. Ze asmo izan zenduen txapelketea hasi aurretik? Helburuak aldatu egin dira?\nB. G: Egia esan ez nintzan asmo eta helburu bereziekaz apuntau. Saio polit bat egin nahi neban, ikusi nahi neban gai nintzala txapelketako saio bateko tensinoari aurre egiteko. Lehenengo saioan ez neban guztiz lortu agian, gehiago joan nintzalako hutsik ez egitera arriskatzera baino. Tolosako saioan, barriz, banekian barruan neukana emon behar nebala, benetan gozetan joan behar nebala txapelketan nengoala ahaztuta. Beraz, hasierako helburua bete dot; tensinoari nahiko ondo egin deutsat aurre. Hemendik aurrera be gauzak ez dira askorik aldatuko; badakit nik espero neban baino askoz urrunago heldu nazena eta hemendik aurrera ezin dodala gehiago eskatu. Saio polit bat egin nahiko neuke; puntuak ahaztu eta gozetako.\nU. A: Egia esan, ez neukan asmorik edo helbururik. Inguruko lagunek izena emon behar ebelako animau nintzan, eta nire burua probetearren. Txapelketako saio bakarrean kantauko nebala uste neban eta, alde horretatik, uste baino luzeagoa egin jat txapelketea. Hasieratik, ahalik eta ondoen abestea zan nire helburua, eta oraindino be holan da. Egia da espero ez neban zeozer pasau jatala: nik uste neban bape presinorik bako txapelketea izango zala, baina kanporaketa fasea pasau nebanetik kanpotik presino dexente igarri dot, jenteak nigandik zeozer esperoko baleu legez. Eta hori karga bihurtu jat momentu batzutan. Baina saiatu naz nire buruari behin eta barriro esaten nik ez dodala inori ezer demostrau beharrik. Ahalik eta gehin gozau nahi dot kantuan.\n3. Zelan Hamaika Bertutegaz? Balio izan deutsue txapelketarako?\nB. G: Ni oso gustura nabil. Batetik, bestelakoan ezagutuko ez neukezan hainbat plazatan kantetako aukerea izan dodalako. Ni normalean Donostia inguruan ibilten naz, eta Hamaika Bertutegaz esparru horretatik kanpoko saio batzuk be izan dodaz. Gainera, bertsolarion arteko hartu-emonak be dezente estutu dira eta egiten dogunaren inguruan hausnartzeko be balio izan deusku. Beraz, oso gustura. Txapelketarako ez dakit zenbateraino dan baliogarria. Hasi ginanean ez ginan txapelketara begira hasi, eta nik ez deutsat ezer eskatzen txapelketarako. Halanda be, beti da ona zure kantukide izango diranak hobeto ezagutzea eta plaza gehiagotan aritzea.\nU. A: Oso ondo. Udan bakotxa bere aldetik ibili da eta taldea ez da beti bezain aktibo egon, baina irailetik aurrera barriro hasi gara geure burua antolatzen, eta gogoz eta indar handiz ari gara barriro. Proiektua sortu genduanetik 150 saiotik gora egin doguz, eta eskaera barriak datoz etenbarik. Eta txapelketarako? Bai, txapelketarako be balio deusku. Azken batean lagun talde handia gara, eta Hamaika Bertuteri esker alkarrengandik askoz gertuago gagoz. Entrenetako askoz lagun gehiago dogu orain, adibidez. Lehen ingurukoak bakarrik alkartuko ginan, eta orain edozeini deitu ahal deutsagu alkartu eta bertsotan egiteko. Alkarlanak onura asko ekarten ditu, eta onura horreek bizitzako alderdi askotan aplikau daitekez.\n4. Nor ikusten dozue txapelerako faborito?\nB. G: Nik jente asko ikusi dot oso ondo preparauta, eta faborito bat baino gehiago daukadaz. Nik Tolosan Mendiluze eta Maiagaz kantau neban, eta biek emon eben oso maila ona, espero zan bezela. Baina, beste kanporaketetan be saio ederrak entzun dira, eta ezin neike esan zein daukadan faborito argitzat, behin Ilunben sartuta edozeinek irabazi leike eta.\nU. A: Teknikoki abilena Mendiluze dala uste dot, baina edozer pasau daiteke, eta txapela lortzeko baino, finaleko zortzikotea osotzeko izango da lehia estuena, nik uste. Sarriegi, Jon Martin, Mantxi eta beste gazte batzuk be ez neukez bistatik galduko!!


Meatzaldeko berbalagunak: 2011-01\nAutodefentsa ikastaroa Ortuellan\nIkasi zure burua defendatzen, oso giro onean eta euskaraz!\nAnima zaitez! Oso ondo pasatuko dugu!\nNoiz? Otsailaren 8, 15 eta 22an. 19:00-21:00\nNon? Ortuellan (lekua zehazteke)\nEman izena otsailaren 7a baino lehen!:\n- Euskara Zerbitzuan\n- Dinamizatzaileei esanez\nAbantoko Dibertiplana jarraitzen du!!\nOraingoan hiru ekintza ditugu:\nUrtarrilaren 29an, Kiki eta Moko, Gallartako Kultur Etxean 11:30ean\nOtsailaren 26an, Kidam Magoa, Sanfuenteseko eskoletan 11:30ean\nMartxoaren 26an, Monda eta Lironda, Las Karretako Montaño Aretoan 11:30ean\n"Vikingoen sorterria" Irakurzale Klubean\nHemen duzue hilabete honetan Meatzaldeko Irakurzale Klubaren proposamena.\nSINOPSIA: Aita ezezagun eta urrundik miretsiaren bila doan neska; ebakuntza larri baten atarian, bere bizitzako amodio sekretua kontatzera doan emakume heldua; familia-giro itogarri batean bere arrebarekiko obsesiotik nola askatu ez dakien mutila; parkin batean nahi gabe ume bat zapaldu ondoren, erruaren zamari aurre egin behar dion gizon gaztea…\nMaisutasunez idatzitako ipuin-bilduma, egilearen ibilbidean heldutasun eta sakontasunezko marka bat ezarriko duena, eta irakurlearen gogoan hunkidurazko oroitzapen bat utziko duena\nDATA ZEHAZTEKE! Hilabete bukaeran izango da.\n"Baba zango horiak" Muskizen\nNoiz: Urtarrilaren 15ean\n*Oharra: 7 urtetik gorakoentzako antzerkia da.\nSINOPSIA: Mattin, zazpi urteko mutiko bat da, Brasilen sortua da. Euskal familia batek adoptatu du. Hitzekin nahasten da. Hizkiak alderantziz ezartzen ditu, batez ere K eta M. "Pacanaima" hizkeraz mintzo da, hizkuntza sekretua da. Meli, bere panpina, ulertzen duen bakarra da. Bere gurasoak kezkatzen dira, batez ere bere ama. Izan ere Roseline Defavet andereñoak proposatu du klase berezi batera igortzea, "idazten eta irakurtzen behar bezala ikas dezan". Arraun-irakaslearen ezteietan, Mattinek zapata horiak dituen neska bitxi bat ezagutzen du. Hitzen ordez, jestuak egiten ditu eskuekin, antxeta-oihuak botatuz... Mattinek eta Baba Zango-Horiak, (Mattinek horrela izendatu du), elkar ezagutuko dute emeki-emeki. Babak Mattin salbatuko du hitzen itotzeaz. Istorio irringarri eta bitxi horri esker, antzerkiak tematika inportanteak jorratzen ditu, haurra kanpoko mundura irekitzen laguntzeko. Hizkeraren ikas-prozesua, deberdintasuna edo integrazioa dira besteak beste jorratzen diren tematika.


Depresioa eta antsietatea lantzen dituen Omori RPG abentura Nintendo Switch-era helduko da 2022ko udaberrian - Berriak - Game Erauntsia - Bideojokoak euskaraz\nDepresioa eta antsietatea lantzen dituen Omori RPG abentura Nintendo Switch-era helduko da 2022ko udaberrian\nLander Unzueta | 2021/12/16 11:00 Berriak\nOMOCAT marrazkigileak iaz kaleratutako proiektua da, jokalarien artean balorazio bikainak lortuta.\nNintendok atzo egindako Indie World aurkezpenak garatzaile independenteek sortutako bideo-joko zoragarri mordoa erakusteko balio izan zuen. Izar nagusia, baina, Omori bitxi zein ederra izan zen: kontsola hibridorako iragartzea espero zuten askok, eta bertan baieztatu zuen OMOCAT garatzaileak: 2022ko udaberrian kaleratuko dela iragarri zuten aurkezpenean.\nUndertale edota Mother RPG famatuak gogora ekar ditzakeen abentura honetan bi mundu esploratuko dituzte jokalariek: bata koloretsua izango da; bestea, berriz, iluna eta beldurgarria. Mekanika aldetik txandakako JRPG borrokak egongo dira; lau pertsonairen taldea kontrolatu beharko da askotariko izakiak garaitzeko. Horretarako heroi bakoitzaren aldarteak kudeatu beharko dira.\nNarratiba eta honek lantzen dituen gaiak dira, halere, Omoriren berezitasunik handiena: depresioa, antsietatea edota suizidioa izango dira jokoak jorratuko dituen gaietako batzuk; obra gogorra da zentzu horretan.\nOMOCAT marrazkigileak ia bakarka sortutako jokoa da Omori: ekoizle, garatzaile, zuzendari eta artista lanak hartu ditu proiektua eratzerakoan. Guzti hori lortzeko Kickstarter kanpaina abiarazi zuen 2014. urtean; 203.000 dolarretako finantzaketa lortuta, sei urte eman zituen marrazkigileak jokoaren garapenean.\nIaz estreinatu zen, jatorriz PC-rako jokoa baita: kritika zein jokalarien aldetik sekulako balorazioak lortu zituen abenturak.\nOmori 2022ko udaberrian merkaturatuko da Nintendo Switchean.


Zuzentaraura egokitzeko hainbat lege aldatzen dituen lege aurreproiektuak aldaketa bat dakar Euskal Autonomia Erkidegoko Lurzoruari eta Hirigintzari buruzko ekainaren 30eko 2/2006 Legeari dagokionez. Aldaketak ezabatu egiten du irekitzeko lizentzia lortzeko betekizun orokorra, eta ingurumena ren arloko araudian ezarritako betekizunak betetzea ezartzen du irekitzeko baldintza gisa.\nArartekoak agerian jarri du, hainbat txosten eta ebazpenetan, beharrezkoa dela hirigintzaren eta ingurumena ren arloko legedia aldatzea, euskal legedia ingurumena rekin lotutako plan eta programa jakin batzuen eraginen ebaluazioari buruzko abenduaren 28ko 9/2006 Legearen arabera egokitzeko. Araudi hori, aurreko kasuan bezalaxe, premiazkoa da, bai halako esku-hartzeek behar duten segurtasun juridikoa mantentzeko eta bai Zuzenbide Erkidea betetzeak dakartzan eskakizunei erantzuteko: Eusko Legebiltzarrak proposamen horiek jaso ditu, plan eta programa jakin batzuk ingurumen aldetik egokitzeko legez besteko proposamen bat erantsita.\nJarduketa plan honetan jasotako proposamenak lotura zuzena du ingurumen arloko planean sartutakoekin, bereziki ingurumena ren eremuan jarduten diren elkarteekin batera aurreikusitako jarduketei dagokienez.\nHainbat bilera egin ditugu elkarte ekologistekin (Txipio Bai, Ezpitsua). Bilera horietan, hainbat konturi buruz informatu gaituzte; horien artean, zein arazo ekarri dituzten ingurumena ri eragiten dioten hiri garapen berriek eta zein arazo ekarri dituen lurzoruak egoitza erabilera berrietarako deskutsatzeak.\nHerritarrek hirigintzako planen ingurumen ebaluazio estrategikoaren bidez parte hartzeari dagokionez, Arartekoak beste jarduketa bat hasi du, beharrezkotzat jotzen baitu gure autonomia erkidegoan izapidetzen diren hirigintzako antolamendu planak ingurumen aldetik ebaluatzea. Horren jatorria da Errigoitin (Bizkaia) onetsitako plan partzial batean ingurumen ebaluaziorik egin ez dela-eta herritarren plataforma batek aurkeztutako erreklamazio bat. Gaur egungo lege esparru autonomikoaren arabera, ez da beharrezkoa plan xehatu hauek ingurumenean izango duten eragina ebaluatzea, eta ez du kontuan hartzen ingurumenean eragin larriak izan ditzaketela. Aitzitik, plan partzial hauek ingurumenean ondorio larriak izan ditzaketenean, ingurumen ebaluazioa egin behar da, hala ezarrita baitago plan eta programa jakin batzuen eraginen ebaluazioari buruzko Zuzentarauan, eta ingurumena rekin lotutako plan eta programa jakin batzuen eraginen ebaluazioari buruzko estatuko apirilaren 28ko 9/2006 Legean.


azaroa 2015 - Jendartean\nMaitasun erromantikoaren gezurrari –menpekotasunari, laranja erdi izateari, harreman toxikoei– ostikoa eman dieten emakumeak; ezetz esateak ezetz esan nahi duelako mugak norberak eta nahieran erabakitzen dituztenak; emakume jaio izate hutsagatik zama gehigarririk ametitzen ez dutenak; ipurdia ukitzen dieten baboso eta matxiruloei frenoa jartzen dietenak; indarkeria matxista jasan izanaren errua eta ardura beren gain hartzeko prest ez daudenak; erasotzailearen aurrean autodefentsa lagun...\nBoligrafo berdez zuzenketa positiboak egiten hasi zen ama\nAlabaren ariketak zuzentzeko, neskatoak gaizki egiten zuena gorriz borobildu ordez, ongi egiten zuena berdez nabarmentzen hasi zen Tatiana Ivanko. Emaitza onak ikusita, bere esperientzia kontatu du. Goiko irudian duzue adibidea: eskua entrenatzeko, amak eredua eman eta berau errepikatzen saiatu da alaba. Lerro bakoitzean, ondoen daudenak berdez borobildu dizkio amak. “Berari asko gustatzen zaio. ‘Ama, zein da ongien atera zaidana?’ galdetzen dit beti. Lerroan dauden hogei borobiletatik,...\nZergatik da Parisen gertaturikoa “gizateriaren kontrako erasoa” (Barack Obamak esan duen moduan), baina apenas hitz egiten den Estatu Islamikoak egunero Sirian eta beste herrialde batzuetan hiltzen duen jendeaz? Zergatik harritzen dira batzuk hainbeste, gerra Europako mugetatik at balego bezala, atzerriko gatazketan Frantziak eta Mendebaldeak oro har esku-hartzerik ez balu bezala edo armak salduko ez balizkie bezala? Zergatik daude musulmanak kasik derrigortuta Estatu Islamikoa ez dela...\nEtxean 24 errefuxiatu hartu dituen bikotearen esperientzia\nSiria, Irak eta Afganistango 24 errefuxiatu izan dituzte etxean, pasa den uztailetik, Alemaniako Dirk Voltz eta haren bikotekideak. Beldurraren mezua zabaltzen dutenen aurrean, bizitako esperientzia aberasgarria kontatu du Voltzek sare sozialetan, eta lau haizetara zabaldu da bere idatzia. “Irak edo Siriako gonbidatuak etorri aurreko leku berean jarraitzen dute labainek (…) tipula, baratxuria eta haragia ‘hiltzeko’ baino ez dira erabili –dio, ironikoki–. Hemen egon diren musulmanek...\nSasha Fleischman nerabea lo geratu zen eskolara zihoan autobusean, eta bi gaztek su eman zioten. Arrazoia: gona eta gizonentzako alkandora eramatea soinean. Pertsona neutroa sentitzen dela adierazteko janzten da horrela Fleischmann, ez emakume eta ez gizon. Gertaeraren bigarren urteurrena izan da azaroaren 4a. San Frantziskon gertatu zen, AEBetan, eta bigarren eta hirugarren mailako erredurak jasan arren, hiru aste eta erdiz ebakuntza ugari egin ostean onik atera zen Fleischman. Berriak...\nZergatik hartu parte Behobia-Donostian\nKorrikaren festa batzuentzat, negozio masifikatua besteentzat, aintzat hartu beharreko ekarpenak egiten ditu Behobia-Donostiak. – Datuek gero eta gizarte sedentarioagoa garela dioten garaiotan –Osasunaren Mundu Erakundeak zehazten duen gutxieneko jarduera fisikora ere ez da iristen EAEko biztanleen %31–, kirolera gerturatzeko eta korri egitera animatzeko akuilua da lasterketa hau: gai da 34.000 herritar korri egiten jartzeko, fokua haiengan finkatzeko, eta festa giroan ariketa...


Normaltasun berria, Korterrazan ere | Gasteiz Kultura\nSAKONEAN Normaltasun berria, Korterrazan ere\nIparraldeko parkeko pilotalekua aire zabaleko zinema areto bihurtuko da laster. Uztailaren 8tik 11ra, asteazkenetik larunbatera, Korterraza Gasteizek lau proiekzio jardunaldi eskainiko ditu, azken urteko film labur nabarmenenekin, eta sei musika kontzertu, Capsula, Liher eta The Soulbreaker Company bezalako talde indartsuekin, besteak beste. Ekitaldi hori da uda honetarako Gasteizen berretsitako lehen kultur ekitaldia.\n“Lan, zalantza eta kezka handiko asteak izan dira. Ez genekien jaialdia ospatu ahal izango genuen “, azaldu du Xabi Vitoriak, jaialdiaren antolatzaileak. “Zailena ekitaldi erabat seguru bat aurrera ateratzea izan da”, dio. Horretarako, 6 proiektu eta 7 jarduera-protokolo egin behar izan dituzte, egunak igaro ahala aldatuz zihoazenak.\nKorterraza Gasteizek 11. edizioa ospatuko du, eta arreta handiz jokatuko du, parte-hartzaileek jaialdia segurtasun osoz gozatu dezaten. Iparraldeko parkeko pilotalekua izango da kokaleku berria, “Pena ematen digu Artiumen ospatu ezin izateak, baina parke hori askoz egokiagoa da. Espazio zabalagoa da, diafanoa, eta erraz kudeatzeko moduko lau sarbide ditu publikoaren sarrera eta irteeretarako “, deskribatzen du Vitoriak.\nEdukiera txikia izango da, gonbidapenarekin bakarrik sartu ahal izango da eta maskarak erabiltzea derrigorrezkoa izango da. Gainera, perimetroa hesituta egongo da, eta segurtasuneko langileak egongo dira, ekitaldiaren espazioaren ondoko guneetan jende ugari pilatzea saihesteko. “2.500 metro koadroko espazioa izango da, eta horietako 8 pertsona bakoitzarentzat izango dira. Edariak bertaratutako bakoitzaren aulkietara eramango ditugu. Segurtasuna erabatekoa izango da, horregatik eman digu Udalak baimena”, dio Xabik.\nBaimen hori lortzea kosta egin zaie, “Beldurra dagoelako. Egunez egun aldatzen da egoera. Dena oso zaila izan da, ahalegina gehiegizkoa izan da, eta jaialdia bertan behera uzteko gogoa ematen ziguten egunak ere egon ziren”. Foru Aldundiaren eta Arabako herrien babesak, non Korterraza Araba ere ospatuko den, aurrera jarraitzeko indarrak eman dizkie, “Herri ezberdinetako langile teknikoek dena oso erraz jarri digute, eta hasieratik ziurtatu ziguten ekitaldia egin ahal izango genuela. Arabako 30 herritan egongo gara, uda bakoitzean bezala”.\nAurten, jaialdiak beste egun batez luzatu du bere iraupena, publiko gehiagok film laburrekin eta kontzertuekin gozatzeko aukera izan dezan. Guztira 58 lan ikusi ahal izango dira eta 6 kontzertu izango dira lau egunetan zehar.\nGainera, inaugurazio egunean, uztailaren 8an, Korterraza Gasteizek Arabako Film Laburren Eguna ospatuko du, oraingoan lurraldeko zinemagileen lanen proiekzio esklusibo batekin. “Arabako sortzaileak oso une onean daude. Iaz oso film labur onak iritsi zitzaizkigun, eta aurten parte-hartzea are hobea izan da, asteazkeneko saioa Arabako zortzi lani eskaini ahal izango diegulako “, azaldu du Vitoriak.\nFilm laburrak bost ataletan banatuko dituzte: selekzio Ofiziala, Erakustaldia, Komedia, Txiki eta Sentsibilizatu. Lehenengo hiruren kasuan, aukeratutako film laburrez gozatuko du publikoak jaialdiaren lau jardunaldietan. Txiki-ren eta Sentsibilizatu-ren kasuan, jaialdiak banakako saioak egingo ditu abuztuan, uda honetan ohiko formatuan egitea ezinezkoa delako.\nKortazarrak 1.083 film labur jaso ditu guztira munduko leku guztietatik. “Asko mugitzen gara Gasteizen film laburrik onenak eduki ahal izateko”, dio Xabik. Jasotako film labur guztien artean, finalistak aukeratzea tokatzen da, Gasteizen gozatu ahal izango direnak. Horretarako, jaialdiko antolatzaileek lanak banatu eta parametroetara hobekien egokitzen direnak aukeratzen dituzte. “Komediak eta suspenseak leku handiagoa dute, aire zabaleko jaialdia denez, jarraitzeko genero errazagoak direlako. Gauza bera gertatzen da iraupenarekin, 15 minutuak gainditzen ez dituzten film laburrak aukeratzen ditugu. Soinuaren kalitateari ere erreparatzen diogu, eta noski, gizarte eta ingurumen balioak sustatzen saiatzen gara. Horretarako, genero-berdintasuna kontuan hartzen dugu eta emakumezko zuzendarien lana sustatzen saiatzen gara “, azaldu du antolakuntzak.\n“Urtetik urtera jasotzen ditugun lanak gero eta hobeak dira, kalitate handikoak. Teknikoki asko hobetu dute, gauza batzuk oso ondo eginda daude, gustu handiz eta oso bitarteko gutxirekin “, dio Xabik. Izan ere, Kortazarrak duela 10 urte lehen urratsak eman zituenetik, joera eta moda zinematografiko askoren lekuko izan da erakundea. “Duela hiru-lau urte, jasotzen genituen film labur guztiek dronekin grabatutako planoak zituzten, moda zen”, kontatzen dute. Aurten pandemiaren inguruko lan asko iritsi zaizkiela diote, baina baztertu egin behar izan dituzte, ‘Jendeak gaiaz ahaztea nahi dugulako. Edizio honetan, inoiz baino gehiago, barre egin nahi dugu”.\nParte hartzen duten film laburrek jaialdiak banatzen dituen 6 sariak eskuratzeko aukera izango dute, hautaketa eta parte-hartzaile kopuruaren araberako sariez gain: Alex Angulo Saria lehen saria, Keler 2. saria, Grupo Eleyco komedia onenaren saria, Korterraza Txiki-El Correo saria, Sentsibilizatu saria eta Gasteiz-Laboral Kutxa Publikoaren Saria.\nKepa Sojo, Borja Cobeaga eta “la trinchera infinita”, “Handiak” eta “Loreak” filmen Jon Garaño, Aitor Arregi eta Jose Mari Goenaga zuzendariek ere jaso zituzten sari horiek.\nKulturaren truke ordaindu\nSarien irabazleek jasotzen duten ordainsari ekonomikoaz gain, Korterrazak jaialdian proiektatzen dituen film labur guztiengatik ordaintzen du. “Pieza bakoitzak lan izugarria du atzean, denbora eta inbertsio bat; ahalegina baloratu behar da, eta ordaindu egin behar da. Sortzaileek ere jan egin behar dute”, eskatzen du Xabi Vitoriak.\nGainera, kultura “ondasun publiko gisa” aldarrikatzen du, “Baina baita enplegua eta aberastasuna sortzen dituen industria gisa ere. Kultura zaindu behar da, sortzaileek ezin badute hortik bizi, beste gauza batzuk egingo dituzte azkenean”. Kritikatu du, halaber, “Osasuna, hezkuntza eta kultura beti murrizten den lehen gauza direla, eta elementu horiek zutabe izan beharko lirateke. Kultura hezkuntza da“.


DEBEGESAk zahartzearen inguruan egon daitezkeen negozio aukeren sorrera sustatuko du — Debegesa - Debabarreneko Garapen Ekonomikorako Elkartea\nHemen zaude: Hasiera › Albisteak › DEBEGESAk zahartzearen inguruan egon daitezkeen negozio aukeren sorrera sustatuko du\nDEBEGESAk zahartzearen inguruan egon daitezkeen negozio aukeren sorrera sustatuko du\nEragile publiko eta pribatuen arteko eskualde mailako lankidetza sarea sortzea du helburu, biztanleriaren aldaketa demografikoaren ondorioz sor daitezkeen aukerak identifikatu ahal izateko\nDebegesa Garapen Agentziak “Debabarrena eraldatzen: negozio aukerak zahartzearen arloan” egitasmo berria jarri du martxan, biztanleriaren zahartzearen erronkari heldu eta jarduera ekonomikoa sustatzeko eta herritarren bizi-kalitatea hobetzeko aukera gisa ekiteko asmoz. Proiektua Gipuzkoako Foru Aldundiko Ekonomia Sustapeneko, Landa Inguruneko eta Lurralde Orekako departamentuak diruz lagundu du eta Adinberri zahartze osasuntsurako foru estrategiarekin bat dator.\nProiektua abian da dagoeneko. Joan den urtarrilaren 22an Debegesak Debabarrenean zahartzearen esparruan lan egiten duten hogei bat eragile elkartu zituen, horien artean, zaharren egoitza eta eguneko zentroetan lan egiten duten profesionalak, hezkuntza arloan zein arlo psikosozialean dihardutenak, eta Adinberri estrategiaren ordezkariak. Zahartze aktibo eta osasuntsuaren inguruan Debabarrenean proiektu zehatzak bultzatzea ahalbidetuko duten behar eta aukerak identifikatzea izan zen bileraren helburua.\nZentzu honetan, Debabarreneko Udalekin eta Debabarrena ESIrekin ere bilerak egin dira.\nJuan Angel Balbas Debegesako zuzendari nagusiaren hitzetan, “Silver Economy edo zilarrezko ekonomiak eskualdeko enpresa-sarearentzat dibertsifikaziorako aukerak eskaintzen ditu. Honela, ekimen honekin zahartzearen erronkari ekin nahi diogu, batetik, pertsonen bizi-kalitatea hobetuko duten eta, bestetik, enplegua sortuko duten aukera berriak identifikatuz”.


Feministok prest! Atxikimendu kanpaina\nApirilaren 9an, Gasteizen egingo den indarkeria matxisten aurkako manifestazio nazionala babesteko: ATXIKIMENDU KANPAINA Apirilaren 4 arte martxan!\nOso garrantzitsua da zure atxikimendu pertsonalaz gain, mezu hau zure artean zabaltzea! Esfortzu txiki batekin kanpaina arrakastatsua burutu ahalko dugu!\nBestalde, animatu eta atera FEMINISTOK PREST irudiarekin zure argazkia (banako, kuadrillako, eragileko…) eta bidali feministokprest@gmail.com helbidera edo banatu sare sozialetan #FeministokPrest traolarekin. Irudia deskargatzeko: hemen.\nInfo +: Zergatik eta zerri eman atxikimendua?


Beñat Arnaiz: "Uretako saioan sufritu dudana ikusita, oso pozik nago hirugarren eginda" - Debagoiena - Goiena.eus\nBeñat Arnaiz: "Uretako saioan sufritu dudana ikusita, oso pozik nago hirugarren eginda"\nXabier Urzelai 2015-07-12 16:10\nEgoitz Zalakain –erdian–, Jon Unanue –ezkerrean– eta Beñat Arnaiz –eskuman–, half kategoriako podiuma. Argazkia: triathlonvitoria.com\nGasteizko nazioarteko triatloian Beñat Arnaiz hirugarren helmugaratu da –half kategorian– denboraldiko lorpen garrantzitsuena lortuta. Hala, Aretxabaletakoak urte hasieran Espainiako txapelketak utzitako arantza atera ahal izan du –bizikletan zulatu batengatik proba utzi zuen, lider zegoenean– eta Gasteizkoa moduko proba garrantzitsu batean brontzezko domina jantzita agurtuko du denboraldia: "Oso pozik nago hirugarren postuaz, batez ere igeriketako saioan oso txarto pasa dudalako. Pentsa, lasterketa bertan behera uztea ere pasa zait burutik. Baina ezin nuen denboraldia horrela amaitu".\nHain zuzen, Espainiako duatloi txapelketa bertan behera utzi izanak balio izan dio Aretxabaletakoari egoerari buelta emateko: "Igeriketako saioan desastre ibili naiz, erritmoa hartu ezinka, eta geratu ere egin naiz, buiak non zeuden ikusteko. Baina aurrera egitea erabaki dut, eta igeriketa saioan denbora asko galdu dudan arren bizikletako tartean oso ondo sentitu naiz". Arnaizek 40 kilometro orduko batazbestean bete du 95 kilometrotako bizikleta ibilbidea: "Seigarren postuan hasi dut korrikako saioa. Bizikletan indartsu ibili naiz, eta zalantzak nituen korrikako tartean gorputzak zelan erantzungo zidan". Baina bistan da ez duela arazorik izan, maratoi erdian aurretik zituen beste hiru korrikalari gainditu, eta hirugarren sailkatu delako, Egoitz Zalakainen eta Jon Unanueren atzetik.\nGasteizen lortutako podiumaz Arnaizek amaitu du duatloi eta triatloi denboraldia. Triatloietan hainbatetan igo da podiumera, eta guztira lau duatloi irabazi ditu aurten, horietako bi Kantabrian, eta beste bi Nafarroan, Arbizun eta Altsasun.\nHainbat debagoiendar ironmanean\nArnaiz dagoeneko atseden hartzen dago, baina Debagoieneko hainbat kirolari egurrean izango dira oraindik (16:00 direnean) full distantzian lehiatzen dabiltza-eta. Horiek 5.6 kilometro egingo dituzte gaur igeri, 180 kilometro bizikletan, eta maratoia korrika. Gehienak dageneko korrikako saioan murgilduta egongo dira –gogorrena–. Animoak denei.


MEDIKUAREN AUZIARI BURUZKO KUARTANGOKO ETA ERRIBERAGOITIKO UDALETXEEN INFORMAZIOA - Kuartango\nDakizuen bezala, sinadurak jaso eta mobilizazio bat egin da azken egunotan, Osakidetzari Kuartangon eta Erriberagoitian bizi garen pertsonon iritzia jakinarazteko, medikuaren balizko itzulerari dagokionez.\nHorrekin batera, bi udaletxe horietako alkateak harremanetan jarri dira Osakidetzarekin, maila instituzionaletik, herritarrek eskatutako konponbidea bilatzeko.\nAsteazkenean, hilaren 24an, bilera egin genuen bi alkateok Osakidetzako arduradunekin, eta horren berri emango dizuegu jarraian:\nLehen Mailako aurreko medikuak, Simonek (funtzionarioa), 67 urte bete zituen 2016an.\nBere araudiari jarraituz, nahitaezko erretiroa ebatzi zuen Osakidetzak.\nSimonek gora jotzeko errekurtsoa jarri zuen, bere mediku-postuan jarraitzeko, baina Osakidetzako Zuzendaritza Nagusiak ezetsi egin zuen.\nHorren ondoren, Simonek judizialki erreklamatu zuen, eta 2017ko urtarrileko epaiak arrazoia eman zion. Osakidetzak epai hori errekurritu zuen.\nEuskal Herriko Justizia Auzitegi Nagusiaren 2017ko urriko epaiak, 581/17 zenbakia duenak, Osakidetzaren errekurtsoa ezetsi eta Simoni eman zion arrazoia.\nHorren ondorioz, kasazio-errekurtsoa ezarri du Osakidetzak Auzitegi Gorenean.\nKasazio-errekurtsoak gerarazi egiten du Simon Kuartangoko eta Erriberagoitiko bere lanpostura itzuli ahal izatea.\nAuzitegi Goreneko kasazio-errekurtsoak 6 eta 24 hilabeteko epean ebazten dira. Beraz, Auzitegi Gorenaren apaia eduki arte itxaron beharko.\nNolanahi ere, harreman-linea bat zabaldu dugu bi udaletxeok Osakidetzarekin, gaur egungo egoerari eusteko eta Josetxuk bi udalerrietako mediku-postuan jarraitzeko.\nAzkenik, Eduardo Fernández de Pinedo eta Jesús Berganzak, Kuartangoko eta Erriberagoitiko alkateok, eskerrak eman nahi dizkiegu euren laguntza eman duten pertsona guztiei (herritarrei, sinatzaileei, Osakidetzari), arazoari irtenbidea aurkitzeko eskainitako laguntza eta babes sendoagatik.


Hizkuntza-bekak 2020 | Fundación Vital Fundazioa\n1.000 €-raino (*) ordainpeko lanetarako.\nEgonaldia 2020ko ekainaren 9tik abenduaren 19ra arteko epealdian izango da.\nEskaerak egiteko epea 2020ko maiatzaren 12an amaitu zen.\nKoronabirusaren pandemiak eragindako osasun-alarmaren ondorioz bizitzen ari garen egoera dela-eta, eskaerak aurkezteko formulario online prestatu zen. Gai horren inguruko edozein berri webgune honetan iragarriko da.\nMaila egiaztatzeko probak 2020ko maiatzaren 15ean izango dira. Egun horretan Egibideko egoitzaren ate nagusian (Jésus Obrero, Frantzia K.) egon beharko da 15:30ean.\nOsasun-agintariek edukierei, sarbideei eta abarri dagokienez ezarritako baldintzak kontuan hartuta, 2020ko maiatzaren 15ean 15:30ean Egibiden aurrez aurre egiteko deitutako maila egiaztatzeko proba bertan behera geratu da. Proba online egingo da.\n20 hautagai hautatuko dira, eta gainerakoak ordezko moduan geratuko dira puntuazioaren araberako ordenan, bekadun batek bekari uko egiten badio.\n2019-20ko ikasturtean Idiomas Fundazioan ikastaroa egitea: 3 puntu.\nVital Fundazioak 20 beka eskaintzen ditu, 2020-21eko ikasturtean Idiomas Fundazioan ingeles tekniko eta komertziala hobetzeko ikastaro bat egiteko.\nBeka bakoitza 650 eurokoa da, eta Idiomas Fundazioaren 100 orduko ikastaro bat eskaintzen da, 2020ko irailatik 2021eko ekainaren erdialdera arte. Eskolak, ordubete eta erdikoak, astean bi egunetan eta arratsaldez izango dira.\nIkastaroa egiteko gutxieneko maila B1 izango da, ziurtagiri bidez edo Idiomas Fundazioan egingo den proba baten bidez frogatu beharrekoa.\nEskaerak egiteko epea 2020ko ekainaren 19an amaitu zen.\nMaila egiaztatzeko probak 2020ko ekainaren 23an izango dira. Egun horretan Egibideko egoitzaren ate nagusian (Jésus Obrero, Frantzia K.) egon beharko da 15:30ean.\nEsleipendunen zerrenda maiatzaren 25ean argitaratuko da ('dokumentazioa' atalean).\nAraban erroldatuak izan beharko dute 2019ko urtarrilaren 1etik behintzat.\nHobekuntza-ikastaroetan izena emateko, Vital Fundaziora edo Idiomas Fundaziora jo behar da.\nApirilaren 1etik aurrera formulario online bidez.\n2020ko Ingeles beken oinarriak324.24 KB\n2020ko Ingeles beken eranskina305.99 KB\n2020ko Ingeles beken eskabide-orria256.61 KB\nAtzerriko egonaldietarako beken esleipendunen zerrenda338.18 KB\nIkastarorako beken esleipendunen zerrenda252.33 KB


Haisera Ongi Etorri\nFelipe Lecea Fundazioa\nZerbitzuak Eskaintzen dugun\nInstalaziok Ikus gure instalazioetan\nKokapena Non gauden\nKontaktu Harremanetan jarri\nHona hemen ematen dugun laguntzaren filosofia: Gaixotasunaren fase bakoitzean pertsona horiei eta beren familiakoei laguntzea, haien beharrak asetzeko. Helburu horretarako unitate eta zerbitzu batzuk ditu Zentroak.\nFelipe Lecea Fundazioa gizarte-ongitzazko entitatea da, irabazi asmorik gabea. 1993an eratu zen, eta interes orokorreko helburua du.\nFundazioaren helburu nagusia da, alde batetik, dementzia edo beste patologia psikiatriko bat duten adinduen bizi kalitatea hobetzen laguntzea eta, bestetik, zaindari nagusiei laguntzea, laguntza eta gizarte proiektuen bidez.\nJosefina Arregui Klinikaren\nJosefina Arregui ez da adinduen laguntzarako egoitza bat. Gure proposamena gizarte laguntzatik harago doa. Osasun alorreko laguntza ematen du klinikak, eta jakintza alor anitzetik tratatzen ditugu dementziak eta beste patologia psikiatriko batzuk dituzten gaixo adinduak; adina, eta gaixotasunaren bilakaera eta pronostikoa kontuan harturik, goreneko arreta maila behar dutelako.\nJosefina Arregui Klinikaren Lagunen Elkartearendako egin da bideoa, dementzien tratamenduan abangoardian dagoen zentro hori ezagutzera emateko.


Euskaltzaindia ! • ZUZEU\nZer ari da gertatzen Euskaltzaindian? Zazpi herrialdeetan eragina duen instituzioa —bakarra esango nuke nik—, euskararen erakunde gorena, kolokan ote dago?\nJoan den urteko abenduaren 3an, Euskararen Eguna,—kasualitatea ala kausalitatea?— hedabideetara azaldu zen Euskaltzaindiko gramatika batzordeko kide guztiak beren dimisioa aurkeztu zutela.\nPello Salaburu batzordeburuak, Berriak egin zion elkarrizketan, hauxe zioen: “Ez gaituzte aintzat hartu”. Hurrengo egunean, abenduaren 4an, Ibon Sarasolak, hiztegi batuaren Euskaltzaindiko arduradunak, aurkeztu zuen dimisioa, eta hau esaten zuen: “Euskaltzaindian gertatzen denak ez du konponbiderik”.\nAbenduaren 21ean, berriz, Baionan egindako batzarraren ondoren, Andres Urrutia euskaltzainburuak, ustez adostutako idatzia irakurri zuen hedabideen aurrean. Honetan, esaten zuen elkarrizketarako bidea eginez nahi zutela krisialdia itxi.\nAzkenik, urtarrilaren 31n, EITBko Azpimarra saioan, Jose Luis Lizundia euskaltzainak, Euskaltzaindiko krisiari buruz galdetuta, zenbait gauzaren artean honakoa esan zigun: azken bileran, krisiari ordu laurdeneko tartea bakarrik eskaini zitzaiola; krisiak jarraituko duela; krisia zuzendaritza eta Gramatika batzordearen arteko desadostasunean fokalizatuta dagoela, baina krisia askoz ere sakonagoa dela; gobernamendu arazoa dela, eta, agian, Euskaltzaindian zatiketa eman daitekeela.\nHonaino jakin izan duguna. Honen guztiaren aurrean, nire galdera hauxe da: egungo euskaltzainek ba al dute eskubiderik kolokan jartzeko ia ehun urte duen instituzioa, zazpi lurraldeetan eragina duena eta lautan ofiziala dena, eta, batez ere, orain arte eta baita etorkizunean ere euskararen jardunean garrantzia handia duena?\nEz, instituzio hori ez da euskaltzainena, herriarena baizik. Badakigu ez dela instituzio demokratikoa; euskaltzain berriak izendatzeko irizpide politikoak erabili izan direla, askotan, akademikoak baino gehiago (gogoan dugu Txillardegirekin egindakoa); euskaltzainek berak erabakitzen dutela hutsuneak norekin bete; euskalgintzan diharduten beste instituzioak ez dutela parte hartzerik, eta abar. Baina, hori alde batera utzita, esan beharra dago Euskaltzaindia guztiona dela, ezin dela instituzio horrekin jolasean ibili, eta nahitaezkoa dela krisi horrekin bukatzea, pertsonalismoak alde batera utzita. Azkenik, herri honi gertatutakoaren berri osoa eta soluzioaren nondik norakoak eman beharrean zaudetela, geure instituzio batekin ari baitzarete.\nBukatzeko, azken galdera ere botako nuke: Euskaltzaindia zatituz gero euskaldunok noren irizpideak jarraituko ditugu?\nAntzeko parezido: Gari Fassbender\nGaritaonandia: "Guztiak bezala, gu ere thinglesez abesten hasi ginen"\n4 pentsamendu “Euskaltzaindia !”-ri buruz\nLapeire 2014-02-19 16:35\nEz duena da lotsarik guztion dirua alferrik gastatzeko: euskaltzaindiaren hiztegia, zientzia eta teknika hiztegia biltzeko egitasmoa, euskal hiztegi historiko eta etimologikoa, lexikoaren behatokia, euskal gramatika orokorra, euskararen herri hizkeren atlasa, ahozko tradizioko hizkeren corpusa, euskal corpus onomastikoa, gasteizko toponimia, herri literaturaren corpusa, joanes etxeberri egitasmoa, euskaltzaindiaren historia, eta abar eta abar. Hori guztia zer da? Non dago? Zenbat kostatzen zaigu?\njoxangaraialde 2014-02-19 17:02\nEz nago ados dirua alferrik gastatzen dela, nire ustez, lan handia egiten da Euskaltzaindian. Horrek ez du esan nahi ez dela demokratizatu behar, euskaltzain berriak aukeratzerakoan, adibidez, jende edo talde gehiagori bide eman horretan esku hartzeko: euskalgintzari, Euskal Unibertsitateari… Zuk egiten dituzun galderei buruz, ez dakit Euskaltzaindiaren Euskara Agerkarian ez ote dauden erantzunak, baina, hala ere, ados nago gardentasun gehiago ondo etorriko litzaigukeela. Bukatzeko, berriro nire artikuluan egindako galdereei noakio: Ba al dute eskubiderik geurea den, hau da, Euskal Herri osoarena den instituzioa ankaz gora botatzeko?\nKontxi 2014-02-20 19:41\nEuskaltzaindiako gehienek elkar ulertu ezin duten bi bi talde desberdinek osotzen dute. Beste zenbaitek albora begiratzen ari dira “eguneroko pentsua” era batera edo bestera salbatu nahian. Lan talde guztietan izaten dira aprobetxategiak! Baita euskaltzaindian ere! Villasante eta Haritxelar presidente izan zirenean, ez zen izan horrelako gatazkarik. Andres Urrutia presidente denetik gatazka larrian ari dira Euskatzaindian. Kanpotik begiratuta badirudi gobenamendu arazoa dela batez ere. Beste era batera esanda, poterea eta dirua! Badirudi Andres Urrutia presidente izaten jarraitzen duen bitartean, gatazka ez direla amaituko. Urrutia jauna: Zergatik ez duzu utzi nahi zeure “poltrona”hori?\nLapeire 2014-02-25 17:12\njose luis lizundia euskaltzain ohiari elkarrizketa, ETBn:


Puzzle jokoak. Puzzle jokoak\nPuzzle jokoak modu handi bat zure denbora librea pasatzeko eta garuna trebatzea da. Ez zara aspertu, puzzle joko oso interesgarria jokatu behar delako. Batzuetan, play online puzzleak bat gogorra da, zeregin horretarako, arau bat bezala, ezta, adimen eta abiadura, erabakiak hartzeko garaian baino gehiago espezializatu trebetasunak eta maila handiko ezagutza beharko duzu dirudi. Aleak eta mota guztiak, puzzleak, labirintotan, fisikoak eta matematika arazoak, logika puzzleak, Tetris bezalako jokoak, eta beste batzuk, gure web-orrian bat jokoak puzzleak generoak barietate aurkezten. Puzzle jokoak betikotzeko lege matematiko eta fisikoaren ezagutza, tren eta gaitasuna logikoki pentsatzeko eta memoria garatzeko. Pertsona orok gai zuzena eta beharrezkoa jokoa bertan aurkitu ahal izango ditu. Kategoria puzzle etengabe eguneratzen da, eta joko zahar eta gogoko zehar etorri ahal izango duzu, denbora luzea eta nahiko berriak, eta horietatik gehienak dira konplexutasun- maila handia du ezaugarri. Onartu oharkabetu batera zaitez jokoak free puzzleak online.


Bertso egun elegantea josi dute Getariako Balenciaga Museoan | Kultura | Naiz\n2021 MAR. 27 - 21:41h\nBertso egun elegantea josi dute Getariako Balenciaga Museoan\nBertso Eguneko saioa Balenciaga museoan izan da. (Andoni CANELLADA/FOKU)\nAretoa, paregabea, Getariako Cristobal Balenciaga Museoa. Argia, primerakoa. Egun eguzkitsu eta jendetsua Getarian. Unai Iturriagak hasieran kantatu duenez, «Aurrera egin beharra du bertsoak nahiz zaindu behar den atzea/ gure lana da haria eta orratza ondo batzea/ badaukat esperantza posible dela gaur hori lortzea/ lan zailagoa izan delako Getarin aparkatzea».\n160 lagunentzako tokia paratu dute antolatzaileek, kabitzen ziren denak. Beste batzuek online jarraitu dute saioa. Maite Berriozabal aritu da gidari lanetan eta Uxue Alberdik, Unai Iturriagak eta Alaia Martinek josi dute bat-batekoa. Manex Agirrek, Rosi Lazkanok, Maider Arregik eta Eli Pagolak, berriz, bertso jarrien partea. Bakoitzak bere estiloko bertso jantzia ekarri du oholtza gainera.\nKolore, forma eta oihal askotarikoa izan da Getariako Bertso Eguna. Alberdik eta Martinek, adibidez, parpaila fineko une intimoa josi dute. Sareetan ezagututako maitaleak, dena perfektua da harremanean, gauza bat salbu. Alberdiri ez zaizkio Martinen musu fisikoak asko gustatzen. «Hala gertatzen zaigu sexuaren jaian/ izarrik etzaigula piztu ohi paisaian/ zu etzara egoten deskontrol lasaian/ ta ni berriz nabil zu kontrolatu nahian», bota du Uxuek. Eta Alaiak, erantzun: «Berriz horren nerabe, berriz horren erkin/ ia ezin ahoskatu hain zaitut atsegin/ haur garaietan gisan beharko dut egin/ ta praktikatuko dut ispiluarekin».\nUmorezko alkandora koloretsua josi dute geroxeago Unai Iturriagak eta Alaia Martinek. Pisukideak eta ez oso sozialak biak, etxeko balkoian biak, Getaria beren herri moñoñoa bisitariz lepo nola dagoen begira. Alaia Martinek kantatu duenez, «Baju hitz egingo dut, ez barre ez broma/ ez harridura ikur, ez puntu ez koma/ dela bost minututxo atera naiz hona/ ta ehun aldiz entzun dut ze eguraldi ona». Eta Iturriagaren ateraldia, «... Sagarduik behar luke zerbait erabaki/ gure herria itxi hor perimetralki/ ta baita bertikalki ta espazialki».\nAlaia Martinek eta Uxue Alberdik elegantziaz eta ironia zorrotzez jositako soinekoa etorri da geroxeago. Martin Uxueren zale amorratua da eta perfekzioa eta lilura baino ez ditu ikusten Alberdiri begiratzen dionean. Saioa bukatu eta zain dauka, begiak distiraz. «Berriro ere hemen ikaragarria/ lau poto egin ditut ta oso larriak/ alperrik nago zure aldaren jarria/ barkatuko didazu hau pixalarria», bota du Alberdik bere jarraitzailearekin aspertuta. Eta Martinek, erantzun, «distira begiradan ta distira pixan/ zu bezelakorik ba ote da bizitzan/ ona literaturan ta bertsolaritzan/ ta nik zure bikia nahiko nuke izan».\nSaioaren azken partean, Maider Arregi eta Eli Pagola igo dira oholtzara, bollerismoari kantatzera. Xenpelarrek 1864. urtean bertsotan kantatu zituen ‘Andre Txarraren Bentajak’ eta Arregik eta Pagolak 2021. urtera ekarri eta berritu dituzte. «Bollerismoa ekarri dugu bigote eta besazpi/ feminismoa jasateakin ez bazeneukaten aski». Umoretik, baina puntada zorrotzekin, batzuetan azalean zizta eginez orratzarekin; «gure ahotan bollerismoa beste gairik ez ote da/ guraso eta bikote gaiez ez zarete aspertzen ba».\nEta horrelaxe, eguna ilundu ahala argitu da bertsozalea, Balenciagako kristaletan gozatutako ilunabar paregabean.


KUNGSFORS Edukiontzia, alt hgaitza, 12.0x26.5 cm - IKEA\nSukalde-gainekoan espazio gehiago eta sukaldeko tresnak eskura izatea ahalbidetzen dizu.KUNGSFORS errailean zintzilika daiteke.Ontziak erretilu ateragarri bat dauka beheko partean, bertan gordetzen dituzun mahai-tresnen ura biltzen dituena, lehor mantentzeko.KUNGSFORS serieko beste osagarri batzuekin konbina daiteke.Diseinatzailea\nGarbitu detergente leun apur batekin hezetutako zapi batekin.Akabera uniformea eta distiratsua izateko, garbitu beti altzairu herdoilgaitzezko zatiak luzetara.Ez erabili hauts garbigarririk, espartzu metalikorik eta tresna zorrotz edo puntazorrotzik altzairu herdoilgaitzezko gainazala marra baitezakete.\nZabalera: 15 cmAltuera: 14 cmLuzera: 25 cmPisua: 0.48 kgPaketeak: 1\nBeste dokumentu batzukKUNGSFORS Edukiontzia003.349.18\nAltzairu herdoilgaitza - Osasunerako eta ingurumenerako aukera ona\nAltzairu herdoilgaitzak itxura dotore eta modernoarekin uztartzen du funtzionaltasuna. Material erresistentea da,% 100 birziklagarria eta higienikoa, eta erraz mantentzen da garbi eta egoera onean. Horregatik da bereziki egokia elikagaiekin kontaktuan sartzen diren produktuentzat, sukaldeko tresnak eta harraskak kasu, elikagaiak kutsatzea saihesten baitu. Sukalde komertzialetarako zein etxeko sukaldaritzarako aproposa.\nEdukiontzia, alt hgaitza12.0x26.5 cm


1,135 emaitza. Arautegia\nAldizkaria: EHAA Zk 62 2019/03/29\nAGINDUA, 2019ko martxoaren 15ekoa, Segurtasuneko sailburuarena. Agindu honen bidez, onetsi egiten da merezimendu-baremo erkide eta bateratua merezimendu-lehiaketa bidez betetzeko kategoria hauetako lanpostu hutsak: oinarrizko eskalako agente eta agente lehen kategoriak eta ikuskapen-eskalako ofizialorde eta ofizial kategoriak, Ertzaintzan.\nAldizkaria: EHAA Zk 58 2019/03/25\nAzpigaia: Gobernua eta herri administrazioa; Funtzio publikoa; Herrizaingoa\nEBAZPENA, 2019ko otsailaren 27koa, Trafikoko zuzendariarena; horren bidez hainbat herriren zerrenda argitara ematen da, izan ere, zerrendako herrietan Trafiko Zuzendaritzak bere gain hartu du barruko bideetan zirkulazioko arau-hausteak zehatzeko eskumena.\nAldizkaria: EHAA Zk 52 2019/03/14\nAGINDUA, 2019ko martxoaren 4koa, Segurtasuneko sailburuarena, zeinaren bidez aldatzen baita Ertzaintzako lanpostuen zerrenda aldatzen duen 2019ko otsailaren 18ko Agindua.\nAldizkaria: EHAA Zk 47 2019/03/07\nGaia: Gizarte gaiak eta emplegua; Kultura eta Kirola; Hezkuntza; Administrazioaren antolamendua\nAldizkaria: EHAA Zk 44 2019/03/04\nAzpigaia: Lana eta enplegua; Funtzio publikoa\nGaia: Administrazioaren antolamendua; Gizarte gaiak eta emplegua; Segurtasuna eta justizia\nAldizkaria: EHAA Zk 43 2019/03/01\nAzpigaia: Instituzional; Gizarte Gaiak; Gobernua eta herri administrazioa; Herrizaingoa\nGaia: Ogasun eta Ekonomía; Ekonomi Jarduerak; Administrazioaren antolamendua; Ingurune naturala eta etxebizitza; Segurtasuna eta justizia\nAldizkaria: EHAA Zk 38 2019/02/22\nAzpigaia: Ekonomia; Industria; Gobernua eta herri administrazioa; Hirigintza eta etxebizita; Herrizaingoa\nGaia: Gizarte gaiak eta emplegua; Ekonomi Jarduerak; Administrazioaren antolamendua; Ingurune naturala eta etxebizitza; Segurtasuna eta justizia\nAzpigaia: Lana eta enplegua; Industria; Gobernua eta herri administrazioa; Hirigintza eta etxebizita; Merkataritza eta turismoa; Herrizaingoa\nArauaren historia (7) / Eskumenak eta transferentziak (0) / Garrantzi juridikoko dokumentazioa (0)\nEBAZPENA, 2019ko otsailaren 12koa, Trafikoko zuzendarirena, zeinaren bidez trafikoaren kontrol, arautze, zaintza eta diziplinarako irudiak hartu eta erreproduzituko dituzten dispositibo osagarri eta zinemometro batzuen kokapena aldatzeko baimena ematen baita. Lehenagoko ebazpen batzuen bidez eman zen zinemometro eta dispositibo horiek hurbileko kokapenean erabiltzeko eta instalatzeko baimena.\nGaia: Ekonomi Jarduerak; Garraio eta herri lanak; Segurtasuna eta justizia\nAldizkaria: EHAA Zk 35 2019/02/19\nHUTS-ZUZENKETA, honako dekretu honena: «18/2018 Dekretua, otsailaren 5ekoa, Ertzaintzako funtzionarioen ordezkari sindikalen hauteskundeak, Ertzaintzako Kontseiluaren osaketa eta erakunde sindikalei dagozkien ordezkariak hautatzeko bidea arautzen dituen dekretua bigarren aldiz aldatzeko dena.»\nGaia: Gizarte gaiak eta emplegua; Segurtasuna eta justizia\nAldizkaria: EHAA Zk 34 2019/02/18\nAzpigaia: Lana eta enplegua; Herrizaingoa\nAldizkaria: EHAA Zk 30 2019/02/12\nEBAZPENA, 2019ko urtarrilaren 23koa, Polizia eta Larrialdietako Euskal Akademiako zuzendari nagusiarena, Ertzaintzaren Oinarrizko Eskalako karrerako funtzionarioentzat txakur-gidaria izateko espezializazio ikastaroan sartzeko hautaketa-prozedurarako deia egiten duena.\nGaia: Hezkuntza; Administrazioaren antolamendua; Segurtasuna eta justizia\nAldizkaria: EHAA Zk 28 2019/02/08\nGaia: Administrazioaren antolamendua; Kultura eta Kirola; Hezkuntza; Segurtasuna eta justizia\nAldizkaria: EHAA Zk 25 2019/02/05\nGaia: Garraio eta herri lanak; Kultura eta Kirola; Segurtasuna eta justizia\nAldizkaria: EHAA Zk 24 2019/02/04\nEBAZPENA, 2019ko urtarrilaren 23koa, Polizia eta Larrialdietako Euskal Akademiako zuzendari nagusiarena, Ertzaintzaren Oinarrizko Eskalako karrerako funtzionarioentzat Brigada Mugikorrean Espezializatzeko Ikastaroetan sartzeko hautaketa prozedurarako deialdia egiten duena.\nAldizkaria: EHAA Zk 23 2019/02/01\nGaia: Gizarte gaiak eta emplegua; Hezkuntza; Administrazioaren antolamendua; Segurtasuna eta justizia\nAldizkaria: EHAA Zk 22 2019/01/31\nAzpigaia: Lana eta enplegua; Funtzio publikoa; Herrizaingoa\nEBAZPENA, 2019ko urtarrilaren 23koa, Trafikoko zuzendariarena, Gidarientzako Eskola Partikularretako Zuzendarien Gaitasun Agiria lortzeko hautaprobaren deialdia egiten duena.\nGaia: Gizarte gaiak eta emplegua; Garraio eta herri lanak; Hezkuntza; Administrazioaren antolamendua\nEBAZPENA, 2019ko urtarrilaren 18koa, Polizia eta Larrialdietako Euskal Akademiako zuzendari nagusiarena, honako ebazpen honen huts-zuzenketa egiten duena: Ebazpena, 2018ko abenduaren 3koa, Polizia eta Larrialdietako Euskal Akademiaren zuzendari nagusiarena, Ertzaintzaren Oinarrizko Eskalako Agente kategorian sartzeko hautaketa-prozedurarako deia egiten duena.\nAldizkaria: EHAA Zk 20 2019/01/29


ETB1ek 'Handia' filma estreinatuko du telebistan igandean, abenduak 23\nEiTBk 'Handia' filma estreinatuko du gaur\neitb.eus-en ere ikusgai izango da. ETB2k, bere aldetik, zinema eskaintza zabala prestatu du Gabonetarako.\n'Handia' filma, gaur gauean, ETB1en eta eitb.eus-en\nIgande honetan, abenduak 23, ETB1ek Handia film arrakastatsua estreinatuko du telebistan; eitb.eus-en ere ikusgai izango da. Euskaraz egindako historiako pelikularik ikusiena izan da Jon Garañok eta Aitor Arregik zuzendutako filma: kritika eta publikoaren harrera bikaina izan du eta hainbat sari lortu ditu. Horien artean, Goya sarietan jasotako 13 izendapenetatik hamar sari irabazi zituen eta Donostia Zinemaldian epaimahaiaren saria eta euskal zinemaren saria bereganatu zituen. Eneko Sagardoy (gizonezko aktore errebelazioaren Goya sariaren irabazlea), Joseba Usabiaga, Iñigo Aranburu, Ramon Agirre eta Aia Kruse dira aktore protagonistak.\nETB1ek 22:00etan eskainiko du Handia filma, eta emanaldiaren ondoren, Jon Garañok Jose Mari Goenagarekin 2014an zuzendutako Loreak film arrakastatsua izango da ikusgai. Hau ere Donostia Zinemaldiko sail ofizialean estreinatu zen eta Goya sarietarako izendapena jaso zuen. Berebat, Oscarretarako aurre-hautagaia izan zen.\nZinema eskaintza zabala, ETB2n\n'La Noche de...' saioak bi estreinaldi eskainiko ditu datozen bi astearteetan. Hasteko, abenduaren 25ean, David Yates zinemagileak zuzendutako La leyenda de Tarzan pelikula, Alexander Skarsgard, Margot Robbie, Christoph Waltz eta Samuel L. Jackson protagonista direla. Oihanetik irten ondoren, Tarzanek eliteko bizimodua darama eta bere emaztea Janerekin bizi da. Hala ere, bere bizitza goitik behera aldatuko da Kongoko enbaxadorearen kargua ematen diotenean.\nUrteberri egunez, Batman vs Superman: El amanecer de la justicia superprodukzioa estreinatuko du 'LND'k telebistan, Ben Affleck, Henry Calvill, Amy Adams eta Jesse Eisenberg aktoreekin. Supermanek aurrera eraman ditzakeen ekintzen aurrean, Gotham City-ko zaindariak superheroiaren jarrera kontrolatu nahi izango du. Bitartean, hiriko iritzi publikoa bi heroien artean aukeratu ezinka dabil.\nNabarmentzekoak dira baita ere abenduaren 30ean, 22:00etan, emango den San Andres pelikula. San Andres faila hondatu eta bederatzigarren mailako lurrikara egongo da Kalifornian. Hondamendi handi honen aurrean, Ray (Dwayne Johnson) helikoptero gidaria eta Emma (Carla Gugino) bere emazte-ohia Los Angelesetik San Franciscora joango dira euren alaba Blake (Alexandra Daddario) bilatzera\nEl becario Errege egunez izango da ikusgai ordutegi nagusian. Genero berdintasunaren aldeko pelikula honek, internet bidezko moda enpresa bateko zuzendari gazteak (Anne Hathaway) 70 urteko bekadun bat (Robert de Niro) kontratatzean, bien artean sortzen den harreman berezia erakutsiko digu.\nHorrez gain, Samba komedia frantziarra eta Angeles y demonios Codigo Da Vinci-ren sagako pelikula ere izango dira ETB2n ikusgai, oraindik data zehaztu gabe dagoen arren.


Ander Fernandez: "Jokatzen eta golak egiten ari naiz Eibarren, oso gustura" - Aramaio - Goiena.eus\nAnder Fernandez: "Jokatzen eta golak egiten ari naiz Eibarren, oso gustura"\nJokin Bereziartua Lizarazu 2014-04-04 08:30\nAnder Fernandez Eibarko aurrelaria Aramaioko Bizente Goikoetxea plazan.\nFutbolari moduan orain arteko boladarik onenean dago Ander Fernandez (Aramaio, 1995). Urte hasieran Eibarren hasi zen UDAk utzita; Ohorezko Mailan lehiatzen da egun, Estatuko maila gorenean. Hasieratik jokatzen eta golak egiten ari da, eta hori gutxi balitz, lehen taldearekin –Bigarren Mailako liderrarekin– ere entrenatu du dagoeneko. Orain futbolaren langarik zailena du aurrean, eta ziur zeresana emango duela.\nHasteko, noiz eta non hasi zinen federatu moduan jokatzen?\nMondran bi urte egin nituen eta gero Aretxabaletara joan nintzen. Denboraldi hau ere UDAn hasi nuen, Alberto Albistegirekin.\nNola jaso zenuen Eibarren deia?\nBergaran Gabonetan jokatutako txapelketa baten Eibar izan genuen aurkari. Eurak ligan gaizki ari ziren orduan eta entrenatzaile berriaren lehen partidua izan zen Bergarakoa. Partidu ona egin nuen eta orduan, antza, begiz jo ninduen entrenatzaile berriak.\nBigarren taldean ari zara, Estatuko gazteen arteko mailarik gorenean.\nBai, hala da. Oso maila altua da, baina gazte mailaz harago Eibarrek lehen taldea bakarrik izatea arazo bat niretako. Nire azken urtea da gazte mailan eta datorren urtean profesionaletara salto egitea oso zaila dago, ia ezinezkoa dela esango nuke. Hirugarren Mailan taldea izan ezkero ederra litzateke niretako, egokitzen joateko. Beste aukera bat UDA Hirugarren Mailara igotzea edo Eibarrek fitxatu eta utzita Hirugarren Mailan dagoen beste talde batera joatea. Ikusiko da.\nNola egokitu zara talde berrira?\nUDAn aurrean jokatzen nuen, edozein hegaletan. Eibarren, berriz, erdiko aurrelaria naiz. Espero baino hobeto nabil, minutu askorekin eta golak egiten. Aurrelariak gola du beti buruan eta dagoeneko lau sartu ditut. Era berean, taldean integratzea erraza izan da, oso gustura nabil. Arrasateko beste bi lagun ere taldean daude eta horrek asko animatu ninduen. Gainera, orain klasean ordu gutxi ditudanez ez dut inongo arazorik astelehenetik egubakoitzera lau aldiz entrenatzeko.\nHeldu zinenean jaitsiera postuetan zegoen taldea. Orain hobeto, ala?\nBai. Ni hasi nintzenean jaitsiera postuetatik irteteko zortzi puntura geunden eta orain bost puntura daude postu horiek. Bolada oso onean gaude, bai horixe.\nZerikusirik izango duzu zuk...\nEz pentsa... UDA utzi nuenean orduan hasi ziren dinamika onean; kasualitatea dela esango nuke.\nBigarren Mailako liderra den lehen taldearekin entrenatu duzu dagoeneko. Nolako esperientzia da?\nHiru saio egin ditut. Oso esperientzia polita da, erritmoan igartzen da aldaketa handiena. Mikel Martija nire entrenatzaileak esan zidan; goizean entrenatzen dute eta ahal izan dudanean joan izan naiz. Aurrekoan, bajak zirela-eta, nire taldekide bat Gironara joan zen... Esperantza ez da galdu behar baina oso zaila da lehen taldean jokatzea. Lesio asko egon beharko lirateke.


Film Laburren Zirkuitua, apirila eta maiatzean. - Topagunea | Euskaltzaleen Topagunea\n> Topaberri > Kulturgintza > Film Laburren Zirkuitua, apirila eta maiatzean.\nFilm Laburren Zirkuitua, apirila eta maiatzean.\nnork Euskaltzaleen Topagunea • 2010/01/26 • 0 iruzkin\nmso-list-template-ids:-1399421614 1991537430 70057987 70057989 70057985 70057987 70057989 70057985 70057987 70057989;}\nFilm Laburren Zirkuituaren aurtengo edizioa, zazpigarrena, aste santu osteko asteetan egingo da, apirilaren 12tik maiatzaren 16ra.\nZirkuituan parte hartzeko izen emate epea, otsailaren 16an hasiko da, Kultur Errotarena amaitzen den egun berean. Egun horretan, aurtengo zirkuiturako aukeratuko diren filmen zerrenda, sinopsia, fitxa teknikoa, fotograma eta eskaera-orria bidaliko dira elkarte guztietara. Egun horretatik aurrera, hiru asteko epea izango dute elkarteek , fitxa bete eta gazteak2@topagunea.com helbidera bidaltzeko.\nAsteotan ari gara aurtengo ikus entzunezkoen aukeratuta egiten eta parte hartzeko baldintzei dagokienez, aurreratu ahal dizuegu, iazkoen antzekoak izango direla. Filmen emankizuna, edo horrekin batera, ondorengo solasaldirako zuzendarietako baten presentzia eskatu-proposatu dezakezue. Kartel zein, propagandarako erabil daitekeen esku programaren nahi beste ale eskatu ahal da. Ikus entzunezkoak DVD batean bidaliko dira eta proiektorea zein pantaila elkartearen antolatzailearen kontua izango dira.\nJakingo duzuenez, zirkuituaren izena aldatzeko asmoa dago. Aste honetako ostirala bitartean bidali ahal dituzue zuen proposamenak kulturgintza@topagunea.com helbidera. Adi, parte hartzen dutenen artean, sari mundialak zozketatuko dira.\n– Urtarrilaren 29a bitartean, Zirkuituaren izen berriak proposatu ahal dira.\n– Otsailaren 16an, ikus entzunezkoen zerrenda eta informazioa bidaliko da elkarteetara.\n– Martxoaren 5a, eskaera orria Topaguneara bidaltzeko azken eguna.\n– Apirilaren 12 eta maiatzaren 16 bitartean zirkuituaren emanaldiak.\n← Kultur Errotaren 2010eko lehenengo eskaintza\nIrakurri, gozatu eta oparitu. Apirilean laugarrenez. →


Ohiko galderak - Neuland Metals Company\nGure prezioak produktu bakoitzaren araberakoak dira bezeroaren marrazki/laginaren, materialaren eta kantitatearen arabera.\nLehiakorra izaten jarraitzen dugu beti.\nBai, kantitate txikia eta handia onartzen dugu.Baina kantitate txikietarako, ekoizpen prozesu desberdinetan oinarritutako MOQ dago.\nPrototipoak egiten dituzu?\nBai, bezeroentzako prototipoak egiten ditugu tresna erraz eta azkar batean oinarrituta.\nLaginak ematen dituzu?\nBai, normalean laginak egiten ditugu lehenik bezeroak berresteko.Lagina onartu ondoren, ekoizpen masiboa hasiko dugu.\nDagokion dokumentazioa edo proba-txostenak eman ditzakezu?\nBai, osagai kimiko materialen, propietate mekanikoen, txosten metalurgikoen eta dimentsioen txostenak eman ditzakegu lagin eta bidalketa bakoitzeko.Txosten gehiago behar izanez gero, bezeroen akordioen arabera emango dugu.PPAP eskaera eginda dago eskuragarri.\nPiezen galdaketarako eta forjarako laginaren epea 4-6 astekoa izaten da.Eta ekoizpen epea 4 aste.\nEta CNC mekanizaziorako piezen eta fabrikazio piezen kasuan, laginaren denbora 2-4 astekoa da.Eta ekoizpen epea 3-4 astekoa da.\nGure epeek ez badute funtzionatzen zure epearekin, mesedez aztertu zure eskakizunak zure salmentarekin.Kasu guztietan zure beharrei erantzuten saiatuko gara.Kasu gehienetan horretarako gai gara.\nTresneria eta laginaren kostua, ordainketa-epea normalean % 70eko ordainketa eta % 30 T/T-k laginaren onespenean.\nProdukzioaren ordainketarako, % 50 aldez aurretik ordainketa, % 50 azken ordainketa bidali aurretik.\nZer gertatzen da produktuak ontziratzeaz eta entregatzeaz?\nBeti erabiltzen dugu kalitate handiko esportazio ontziak.Enbalatzeko tamaina eta material desberdinak diseinatzen ditugu produktu desberdinen eta bezeroen eskakizunen arabera.Kartoia, kontratxapatua/palletak eta altzairuzko paletak normalean aplikatzen dira.\nBidalketa kostua salgaiak lortzeko aukeratzen duzun moduaren araberakoa da.Express modurik azkarrena da normalean, baina baita garestiena ere.Itsasoko garraioa kopuru handietarako irtenbiderik onena da.Merkantzien prezioak zenbateko, pisuaren eta bidearen xehetasunak ezagutzen baditugu soilik eman dizkizugu.Mesedez, jar zaitez gurekin harremanetan informazio gehiago lortzeko.\nLetoizko Galdaketa, Estanpazio hornitzailea, Altzairu herdoilgaitzezko inbertsio galdaketa hornitzailea, Zehaztasun-estrusio-piezak, Altzairu herdoilgaitzezko CNC fresatzeko piezak, Pertsonalizatutako estanpazioa,